open-index/open-wikipedia-markdown huggingface dataset:
താനേസർ

ഹരിയാനയിലെ കുരുക്ഷേത്ര ജില്ലയിൽ സ്ഥിതിചെയ്യുന്ന ചരിത്ര പ്രസിദ്ധമായ ഒരു പട്ടണം ആണ് **താനേസർ** (). ഇതിന്റെ പുരാതന നാമം സ്ഥാനേശ്വർ എന്നായിരുന്നു. കാലാന്തരത്തിൽ ഇത് ഥാനേശ്വർ, താനേശ്വർ, താനേസർ എന്നീ രൂപങ്ങളുൾക്കൊണ്ടു. ഡൽഹിയിൽ നിന്ന് 145 കി.മീ. വ.മാറി സ്ഥിതിചെയ്യുന്ന താനേസർ ഒരു പ്രസിദ്ധ തീർഥാടന കേന്ദ്രമാണ്. മഹാഭാരതത്തിൽ പരാമൃഷ്ടമായിട്ടുള്ള യുദ്ധത്തിന്റെ കളമെന്നു വിശ്വസിക്കപ്പെടുന്ന കുരുക്ഷേത്ര സമതലത്തിലാണ് താനേസർ പട്ടണം വികസിച്ചിരിക്കുന്നത്. പട്ടണം നിരവധി പുണ്യതീർഥങ്ങളെ ഉൾക്കൊള്ളുന്നു. കുരുക്ഷേത്രത്തിലെ തീർഥമാണ് ഇതിൽ ഏറെ പ്രസിദ്ധം. സൂര്യഗ്രഹണ ദിവസങ്ങളിൽ ഭക്തർ ഇവിടെ വിശേഷാൽ പൂജ നടത്തുക പതിവാണ്. താനേസറിനടുത്തുള്ള 'ജ്യോതിസർ' ഗീതോപദേശത്തിന്റെ വേദിയായിരുന്നു എന്ന് വിശ്വസിക്കപ്പെടുന്നു. മുമ്പ് കർണാൽ ജില്ലയുടെ ഭാഗമായിരുന്നു താനേസർ. 1973-ൽ കുരുക്ഷേത്ര ജില്ലയുടെ ഭാഗമായി. ഹിന്ദി മുഖ്യ വ്യവഹാരഭാഷയായ ഇവിടത്തെ ജനങ്ങളിൽ ഭൂരിപക്ഷവും ഹൈന്ദവരാണ്. സിഖ്, ക്രിസ്ത്യൻ, ഇസ്ലാം, ബുദ്ധ, ജൈന വിശ്വാസികളും ഈ പ്രദേശത്ത് നിവസിക്കുന്നു.

## ചരിത്രം
7-ാം ശ.-ത്തിൽ ഹർഷസാമ്രാജ്യ തലസ്ഥാനമായിരുന്ന താനേസർ *സ്ഥാണീശ്വർ *എന്ന പേരിലുമറിയപ്പെട്ടിരുന്നു. കനൗജ് പ്രദേശത്തെ താനേസറുമായി കൂട്ടിച്ചേർത്ത് ഹർഷൻ ഒരു സാമ്രാജ്യം സ്ഥാപിച്ചെങ്കിലും അതിന് ദീർഘായുസ്സുണ്ടായില്ല. ഹർഷന്റെ കാലഘട്ടത്തിനു ശേഷം താനേസറിന്റെ പ്രാധാന്യം ക്ഷയിക്കുകയും 11-ാം ശ..-ത്തിന്റെ ആരംഭത്തിൽ നടന്ന മുഹമ്മദ് ഗസ്നിയുടെ ആക്രമണത്തോടെ പട്ടണത്തിന്റെ പതനം പൂർണമാവുകയും ചെയ്തു.

## ആകർഷണങ്ങൾ
പുരാതന ചരിത്രത്തിലേക്ക് വെളിച്ചം വീശുന്ന നിരവധി ചരിത്ര-പുരാവസ്തു കേന്ദ്രങ്ങൾ താനേസറിലും പരിസരപ്രദേശങ്ങളിലും കാണാം. ഇവിടത്തെ പുരാതന കോട്ട, ഷേഖ് ചേഹ്ലിയുടെ ശവകുടീരം, മദ്രസ, പത്ഥർ മസ്ജിദ്, ചീനി മസ്ജിദ് തുടങ്ങിയവ ശ്രദ്ധേയങ്ങളാണ്. താനേസറിന് തെ.പ.സ്ഥിതിചെയ്യുന്ന കർണ രാജാവിന്റെ കോട്ടയാണ് മറ്റൊരു പ്രധാന ആകർഷണം. 12 മീറ്റർ ആണ് ഇതിന്റെ ഉയരം. കോട്ടയ്ക്ക് തെ. മാറി സ്ഥിതിചെയ്യുന്ന അസ്ഥിപുര, 13 കിലോമീറ്റർ അകലെയുള്ള ഭോർ സൈദാൻ, ദൌലത്പൂർ തുടങ്ങിയവ ഏറെ ചരിത്ര-പുരാവസ്തു പ്രാധാന്യമുള്ള സ്ഥലങ്ങളാണ്. തനേസറിലും പരിസര പ്രദേശങ്ങളിലും നടന്ന ഉത്ഖനനങ്ങളിലൂടെ നിരവധി പുരാവസ്തു ശേഖരങ്ങൾ കണ്ടെടുത്തിട്ടുണ്ട്. കളിമൺ പാത്രങ്ങളാണ് ഇവയിൽ പ്രധാനമായവ. ഇവയ്ക്കും ദൗലത്പൂരിൽനിന്നു ലഭിച്ച പുരാവസ്തുക്കൾക്കും ഹാരപ്പൻ സംസ്കാരത്തിന്റെ അവസാന ഘട്ടവുമായി ബന്ധമുണ്ടെന്ന് അനുമാനിക്കപ്പെടുന്നു.

വർഗ്ഗം:ഹരിയാണയിലെ പട്ടണങ്ങൾ
പബ്ലിക് സ്വിച്ച്ഡ് ടെലിഫോൺ നെറ്റ്‌വർക്ക്

ലോകത്തിലെ ടെലിഫോണി സംവിധാനങ്ങളുടെ പൊതുവായ ശൃംഖലയാണ് **പി.എസ്.ടി.എൻ** അഥവാ **പബ്ലിക് സ്വിച്ച്ഡ് ടെലിഫോൺ നെറ്റ്‌വർക്ക്**. (). സ്വിച്ചിങ്ങ് സെന്റർ മുഖേന ബന്ധിപ്പിച്ചിരിക്കുന്ന ടെലിഫോൺ ലൈനുകൾ, ഒപ്റ്റിക്കൽ ഫൈബർ കേബിളുകൾ, മൈക്രോവേവ് പ്രേഷണശൃംഖല, സെല്ലുലാർ നെറ്റ്‌വർക്ക്, വാർത്തവിനിമയ ഉപഗ്രഹങ്ങൾ, സമുദ്രാന്തർ ടെലിഫോൺ കേബിളുകൾ എന്നിവ ചേരുന്നതാണ്, ഇതിനാൽ എല്ലാ നെറ്റ്‌വർക്ക് സ്വിച്ചിനും പരസ്പരം ബന്ധപ്പെടാം. തുടക്കത്തിൽ ലാൻഡ് ലൈനുകൾ ഉപയോഗിച്ചിരുന്ന ഈ സംവിധാനം ഇപ്പോൾ ഡിജിറ്റൽ സാങ്കേതികത ഉപയോഗിച്ച് മൊബൈൽ ശൃംഖലകൾക്കും ചേർത്ത് ഉപയോഗിക്കാം.

ഇന്റർനാഷണൽ ടെലികമ്യൂണിക്കേഷൻ യൂണിയന്റെ കീഴിൽ പ്രവർത്തിക്കുന്ന ടെലികമ്യൂണിക്കേഷൻ സ്റ്റാൻഡേർഡൈസേഷൻ സെക്ടർ അവലംബിച്ച വ്യവസ്ഥ അനുസരിച്ച് ആണ് ഈ സംവിധാനം പ്രവർത്തിക്കുന്നത്. ഈ വ്യവസ്ഥ പിന്തുടരുന്നതുകൊണ്ട് ലോകത്തിലെ ഏതു ഫോണിൽ നിന്നും മറ്റൊന്നിലേക്ക് ഡയൽ ചെയ്യാൻ സാധിക്കും. ലോകം മുഴുവൻ നമ്പരുകൾ E.163, E.164 എന്ന വ്യവസ്ഥ അനുസരിച്ചാണ് നൽകിയിരിക്കുന്നത്. ഇതു മൂലം ലോകത്ത് ഓരോ ടെലിഫോണും ഓരോ നമ്പരും ഏതു ഫോണിൽ നിന്നും മറ്റൊന്നിലേക്ക് ഡയൽ ചെയ്യാനും സാധിക്കും.
## ചരിത്രം
1876-ൽ ടെലിഫോണിന്റെ വാണിജ്യവൽക്കരണം ആരംഭിച്ചു, രണ്ട് സ്ഥലങ്ങൾക്കിടയിൽ സ്വകാര്യ ഉപയോഗത്തിനായി ഉപകരണങ്ങൾ ജോഡികളായി പ്രവർത്തിപ്പിച്ചു. ഒന്നിലധികം സ്ഥലങ്ങളിലുള്ള വ്യക്തികളുമായി ആശയവിനിമയം നടത്താൻ ആഗ്രഹിക്കുന്ന ഉപയോക്താക്കൾക്ക് ആവശ്യത്തിന് ആവശ്യമായത്ര ടെലിഫോണുകൾ ഉണ്ടായിരുന്നു. ഒരു ടെലിഫോൺ കോൾ ചെയ്യാനുള്ള ആഗ്രഹം മറ്റൊരു ഉപയോക്താവിനെ അറിയിക്കുന്നത് മറ്റേ കക്ഷി അലേർട്ട് കേൾക്കുന്നത് വരെ ട്രാൻസ്മിറ്ററിലേക്ക് ഉച്ചത്തിൽ വിസിലടിച്ചുകൊണ്ടാണ്. സിഗ്നലിംഗിനായി സ്റ്റേഷനുകളിൽ ബെല്ലുകൾ നൽകിയിട്ടുണ്ട്, അതിനാൽ വിസിലിനായി കാത്തിരിക്കേണ്ടതില്ല.

ടെലിഗ്രാഫ് നെറ്റ്‌വർക്കുകളിൽ ഇതിനകം ഉപയോഗിച്ചിരുന്ന വിനിമയ തത്വം പിന്നീട് ടെലിഫോണുകൾ പ്രയോജനപ്പെടുത്തി. ഓരോ ടെലിഫോണും ഒരു പട്ടണത്തിനോ പ്രദേശത്തിനോ വേണ്ടി സ്ഥാപിതമായ ഒരു ടെലിഫോൺ എക്സ്ചേഞ്ചിലേക്ക് വയറിംഗ് നടത്തി. ഈ എക്സ്ചേഞ്ച് ഏരിയയ്ക്ക് പുറത്തുള്ള ആശയവിനിമയങ്ങൾക്കായി, എക്സ്ചേഞ്ചുകൾക്കിടയിൽ ട്രങ്കുകൾ ഇൻസ്റ്റാൾ ചെയ്തു. നഗരങ്ങൾ, രാജ്യങ്ങൾ, ഭൂഖണ്ഡങ്ങൾ, സമുദ്രങ്ങൾ എന്നിവയിൽ വ്യാപിക്കുന്നതുവരെ ശൃംഖലകൾ ഒരു ശ്രേണിക്രമത്തിലാണ് രൂപകൽപ്പന ചെയ്തിരിക്കുന്നത്.

ഓട്ടോമേഷൻ ടെലിഫോണിനും എക്‌സ്‌ചേഞ്ചിനുമിടയിൽ പൾസ് ഡയലിംഗ് അവതരിപ്പിച്ചു, അതിലൂടെ ഓരോ വരിക്കാരനും ഒരേ എക്‌സ്‌ചേഞ്ചുമായി ബന്ധിപ്പിച്ചിട്ടുള്ള മറ്റൊരു വരിക്കാരനെ നേരിട്ട് ഡയൽ ചെയ്യാൻ കഴിയും, എന്നാൽ ഒന്നിലധികം എക്‌സ്‌ചേഞ്ചുകളിലുടനീളം ദീർഘദൂര കോളുകൾക്ക് ഓപ്പറേറ്റർമാർ സ്വമേധയാ മാറേണ്ടതുണ്ട്. പിന്നീട്, മൾട്ടി-ഫ്രീക്വൻസി സിഗ്നലിംഗ് രീതികൾ ഉൾപ്പെടെയുള്ള കൂടുതൽ സങ്കീർണ്ണമായ അഡ്രസ്സ് സിഗ്നലിംഗ്, വരിക്കാർക്ക് നേരിട്ട് ഡയൽ ചെയ്യാൻ സാധിക്കുന്നതിലൂടെ ദീർഘദൂര കോളുകൾ പ്രവർത്തനക്ഷമമാക്കി, ഇരുപതാം നൂറ്റാണ്ടിന്റെ അവസാനത്തോടെ മിക്ക എക്‌സ്‌ചേഞ്ചുകൾക്കിടയിലും കോളുകൾ നിയന്ത്രിച്ചിരുന്ന സിഗ്നലിംഗ് സിസ്റ്റം 7 (SS7) ശൃംഖലയിലാണ് പ്രവർത്തിച്ചിരുന്നത്.

## അവലംബം


## പുറത്തേക്കുള്ള കണ്ണികൾ
ജൂബിലികളുടെ പുസ്തകം

യഹൂദരുടെ ഒരു പുരാതന മതരചനയാണ് **ജൂബിലികളുടെ പുസ്തകം** (ספר היובלים സെഫെർ ഹെയോബെലിം). "ചെറിയ ഉല്പത്തി" എന്നും അതിനു പേരുണ്ട്. എബ്രായഭാഷയിലുള്ള യഹൂദമതത്തിന്റെ കാനോനിക ബൈബിൾ സംഹിതയുടെ ഭാഗമല്ല ഈ രചന. പ്രൊട്ടസ്റ്റന്റുകളും, റോമൻ കത്തോലിക്കരും ഓർത്തഡോക്സ് സഭകളും ഇതിനെ ബൈബിളിലെ കാനോനികഖണ്ഡമായി അംഗീകരിക്കുന്നുമില്ല.  എന്നാൽ എത്യോപ്യൻ ഓർത്തഡോക്സ് ക്രിസ്തീയസഭയും എത്യോപ്യൻ യഹൂദരും ഇതിനെ അവരുടെ ബൈബിൾ സംഹിതകളിൽ ഉൾപ്പെടുത്തുന്നു. അവർക്കിടയിൽ ഇതിന് "വിഭജനത്തിന്റെ ഗ്രന്ഥം" എന്നാണു പേർ. 

ആദിമക്രിസ്തീയ സഭകൾക്ക് ഈ ഗ്രന്ഥം പരിചയമുണ്ടായിരുന്നുവെന്ന് സഭാപിതാക്കളായ എപ്പിഫാനൂസ്, രക്തസാക്ഷി ജസ്റ്റിൻ, ഒരിജൻ, തർശീശിലെ ഡിയോഡോറസ്, അലക്സാണ്ഡ്രിയയിലെ ഇസിദോർ, സെവിലിലെ ഇസിദോർ, അലക്സാണ്ഡ്രിയയിലെ യൂത്തീക്കിയസ് തുടങ്ങിയവരുടെ രചനകളിൽ നിന്നു മനസ്സിലാക്കാം. എങ്കിലും നാലാം നൂറ്റാണ്ടിൽ തീർത്തും നിരോധിതമായ ഈ ഗ്രന്ഥത്തിന്റെ സമ്പൂർണ്ണരൂപം, എബ്രായ, ഗ്രീക്ക്, ലത്തീൻ ഭാഷകളിലൊന്നും നിലനിന്നില്ല. എത്യോപ്യയിലെ പുരാതന ഗീയസ് ഭാഷയിൽ മാത്രമാണ് അതു നിലനിന്നത്.

## പാഠങ്ങൾ
ചാവുകടൽ ചുരുളുകൾ കണ്ടെടുക്കപ്പെടുന്നതു വരെ, ജൂബിലികളുടെ പുസ്തകത്തിന്റേതായി ആകെ ലഭ്യമായിരുന്നത്, എത്യോപയിലെ ഗീയസ് ഭാഷയിൽ 15-16 നൂറ്റാണ്ടുകളിൽ എഴുതപ്പെട്ട നാലു സമ്പൂർണ്ണപാഠങ്ങളും എപ്പിഫാനൂസ്, രക്തസാക്ഷി ജസ്റ്റിൻ, ഒരിജൻ തുടങ്ങിയ ക്രിസ്തീയസഭാപിതാക്കന്മാരുടെ രചനകളിലെ നിരവധി ഉദ്ധരണികളും ആയിരുന്നു. കൃതിയുടെ ഏതാണ്ട് കാൽ ഭാഗത്തോളം ഒരു ലത്തീൻ പരിഭാഷയിലും നിലനിന്നു. ഇപ്പോൾ ഏതാണ്ട് 26-ഓളം വരുന്ന എത്യോപ്യൻ ഭാഷാപാഠങ്ങളെ ആശ്രയിച്ചുള്ളവയാണ് മിക്കവാറും ആധുനിക പരിഭാഷകൾ. എബ്രായബൈബിളിലെ ഉൽപ്പത്തി, പുറപ്പാട് പുസ്തകങ്ങൾക്കു സമാന്തരമായി ജൂബിലികളിൽ കാണുന്ന ഭാഗങ്ങൾ, അവയുടെ നിലവിലുള്ള മസോറട്ടിക്, സെപ്ത്വജിന്റ് പാഠപാരമ്പര്യങ്ങളുമായി ഒത്തുപോകുന്നില്ല. അതിനാൽ, ജൂബിലികളുടെ എബ്രായമൂലത്തിന്റെ സ്രഷ്ടാക്കൾ, മറ്റൊരു പാഠപാരമ്പര്യത്തെയാണ് ആശ്രയിച്ചതെന്നു കരുതാം.

1947-നും 1956-നുമിടക്ക് ചാവുകടൽ തീരത്തെ കുമ്രാനിലെ അഞ്ചു ഗുഹകളിൽ നിന്ന് ജൂബിലികളുടെ എബ്രായമൂലത്തിന്റെ 15-ഓളം ചുരുളുകൾ കണ്ടുകിട്ടി. ബൈബിളിലെ സങ്കീർത്തനങ്ങൾ, നിയമാവർത്തനം, ഏശയ്യാ, പുറപ്പാട്, ഉൽപ്പത്തി പുസ്തകങ്ങളുടേതൊഴിച്ചാൽ, ഏറ്റവുമേറെ പ്രതികൾ കുമ്രാനിൽ നിന്നു കിട്ടിയത് ജൂബിലികളുടേതാണ്. അതിനാൽ, കുമ്രാൻ സമൂഹം ഈ കൃതി കാര്യമായി ഉപയോഗിച്ചിരുന്നുവെന്ന് കരുതാം. എങ്കിലും ഇത് കുമ്രാൻ സമൂഹത്തിനു വേണ്ടി എഴുതപ്പെട്ട വിഭാഗീയരചന (sectarian writing) അല്ല.

## ഉള്ളടക്കം

യഹൂദമതത്തിന്റെ നിയമദാതാവയി കരുതപ്പെടുന്ന മോശെക്ക്, സീനായ് മലമുകളിൽ, ഒരു മാലാഖ വഴി  ലഭിച്ച വെളിപാടായാണ് ഈ കൃതി അവതരിപ്പിക്കപ്പെട്ടിരിക്കുന്നത്.  ബൈബിളിലെ ഉൽപ്പത്തിപ്പുസ്തകത്തിന്റേയും പുറപ്പാടു പുസ്തകം ആദ്യഭാഗത്തിന്റേയും ഒരു പ്രത്യേക നിലപാടിൽ നിന്നുള്ള വിപുലീകരണവും വ്യാഖ്യാനവുമാണ് ഈ രചന. 

പൊതുവർഷാരംഭത്തിനു മുൻപ് രണ്ടാം നൂറ്റാണ്ടിന്റെ മദ്ധ്യത്തിലെ അതിന്റെ രചനാകാലത്തെ സംഭവങ്ങളുടെ നിഴൽപ്പാടും അതിൽ കാണാം. ബൈബിളിലെ സംഭവങ്ങളുടെ ആഖ്യാനമെന്ന മട്ടിലാണ് അവതരണമെങ്കിലും ക്രിസ്തുവിനു മുൻപ് രണ്ടാം നൂറ്റാണ്ടിലെ മക്കബായകാലത്തെ സംഭവങ്ങൾ ഇതിൽ പ്രതിഫലിക്കുന്നുണ്ട്.  യഹൂദനിയമത്തിന്റേയും സാബത്തിന്റേയും ആചരണത്തിൽ തീവ്രവ്യഗ്രതകാട്ടുന്ന അത്, യഹൂദേതരജനതകളെ പരാമർശിക്കുന്നത് ശത്രുഭാവത്തിലാണ്. മുഖ്യധാരാ യഹൂദതയുടെ ചില ഘടകങ്ങളെ ഈ രചന സ്വീകരിക്കുന്നില്ല. ഇതിൽ പിന്തുടരുന്ന പഞ്ചാംഗം, കുമ്രാനിൽ നിന്നു ലഭിച്ച ലിഖിതസഞ്ചയത്തിലെ മറ്റൊരു രചനയായ ഈനോക്കിന്റെ പുസ്തകത്തിൽ കാണുന്നതും കുമ്രാൻ സമൂഹം തന്നെ പിന്തുടർന്നിരുന്നതുമായ 364 ദിവസത്തിന്റെ വർഷക്രമം അനുസരിച്ചുള്ളതാണ്.

## അവലംബം


വർഗ്ഗം:ക്രൈസ്തവഗ്രന്ഥങ്ങൾ
പൊറ്റശ്ശേരി

കോഴിക്കോട് ജില്ലയിലെ മുക്കം മുനിസിപാലിറ്റിയിലെ 20, 21,22 ഡിവിഷനുകളിൽ ഉൽപെടുന്ന പ്രദേശമാണ് പൊറ്റശ്ശേരി ഗ്രാമം.ചാത്തമംഗലം ഗ്രാമപഞ്ചായത്തുമായി അതിർത്തി പങ്കിടുന്ന ഗ്രാമം. മണാശ്ശേരി ചേന്ദമംഗല്ലൂർ ഗ്രാമങ്ങളുമായും അതിർത്തികൾ പങ്കിടുന്നു.

കോഴിക്കോട് ജില്ലയിലെ മുക്കം ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് **പൊറ്റശ്ശേരി**. സ്വാതന്ത്ര സമരസേനാനിയായിരുന്ന മുഹമ്മദ് അബ്ദുറഹ്മാൻ സാഹിബ് മരണപ്പെട്ടത് ഇവിടെയാണ്. 
## പ്രധാന സ്ഥാപനങ്ങൾ
# പൊറ്റശ്ശേരി അംഗൻവാടി (ഗവൺമെൻറ്)
# കണ്ണങ്ങര അംഗൻവാടി (ഗവൺമെൻറ്)
# മസ്ജിദുൽ ഫത്ഹ്മ
# മദ്രസ്സ
# എരമംഗലം വിഷ്ണുക്ഷേത്രം
# ജയ്ഹിന്ദ് സാസ്കാരിക നിലയം
# സ്നേഹാലയം സാംസ്കാരിക നിലയം
# സംഘമിത്ര സാംസ്കാരിക നിലയം

**<big>പ്രധാന വ്യക്തികൾ</big>**

ആർ കെ പൊറ്റശ്ശേരി

ആർ കെ പൊറ്റശ്ശേരി എന്ന രാധാകൃഷ്ണൻ അധ്യാപകനും പ്രശസ്ത ചിത്രകാരനും ശിൽപിയും ആയിരുന്നു. 2006 ൽ വിധേയൻ എന്ന ടെറാക്കോട്ട ശിൽപത്തിന് കേരള ലളിതകല അക്കാദമി അവാർഡ് ലഭാച്ചു. കോഴിക്കോട് ജെ ഡി റ്റി ഇസ്ലാം ഹൈസ്ക്കൂളിൽ ചിത്രകലാധ്യാപകനായിരിക്കെ 2010-11 ൽ ദേശീയ അധ്യാപക അവാർഡ് ലഭിച്ചു. 

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
അരിയും കടലയും

കാസർഗോഡ് ജില്ലയിൽ പ്രഭാതഭക്ഷണത്തിനായി ഉപയൊഗിക്കുന്ന ഒരു വിഭവമാണു **അരിയും കടലയും**. വളരെ രുചിയുള്ളതും എന്നാൽ മറ്റേതു പ്രദേശത്തും കാണാത്തതുമാണു ഈ വിഭവം. തയ്യാറാക്കാൻ വളരെ എളുപ്പവുമാണ്. അരിയും കറുത്ത കടലയും വേവിച്ചെടുത്താണു ഈ വിഭവം തയ്യാറാക്കുന്നത്. ചൂടേറിയ അരിയും കടലയിൽ കടുകും,ഉണക്കമുളകും,ഉളളിയും തുടങ്ങിയവ വഴറ്റി ഇട്ടും ഉപയോഗിക്കാറുണ്ട്.

വർഗ്ഗം:കേരളത്തിലെ ഭക്ഷ്യവിഭവങ്ങൾ
ഉല്പാദന രീതികൾ

ചരിത്രപരമായ ഭൌതികവാദമെന്ന മാർക്സിയൻ ചരിത്ര പഠന രീതിശാസ്ത്ര പ്രകാരം ഉദ്പാദനശക്തികളുടെയും, ഉദ്പാദന ബന്ധങളുടേയും കൂട്ടായ്മയെ **ഉല്പാദന രീതികൾ** എന്നു  വിളിയ്ക്കുന്നു

ഉദ്പാദനശക്തി: മനുഷ്യ അധ്വാനവും, വസ്തു ഉദ്പാദിപ്പിയ്പ്പിയ്ക്കുവാനവശ്യം വേണ്ട സാങ്കേതിക ജ്നാനത്തിനെയും പൊതുവായി വിളിയ്ക്കുന്ന പദം. 

ഉദ്പാദനബന്ധം: ഉദ്പാദനത്തിൽ ഉൾചെർന്നിട്ടുള്ള  വിവിധ സാമൂഹ്യ ബന്ധങലളെയാണു ഈ പദം കൊണ്ട് ഉദ്ദേശ്ശിയ്ക്കുന്നത്. തൊഴിലും, തൊഴിൽ ചെയ്യുന്നവർ തമ്മിലും വളർന്നു വരുന്ന ബന്ധം, തഒഴിലാളികൽ തമ്മിൽ വലർന്നു വരുന്ന തൊഴിലിടത്തെ സഹകരണാത്മ ബന്ധം. സ്വത്ത്,  ഭരിയ്ക്കപ്പെടുന്ന സമൂഹത്തിൽ ഉൾചേർന്നിട്ടുള്ള അധികാര ബന്ധങൽ, ആ സമൂഹത്തെ നിയന്ത്രിയ്ക്കുന്ന നിയമാവലി,  സമൂഹത്തിലെ വിവിധ വർഗ്ഗങൽ തമ്മിൽ ഉദലെടുക്കുന്ന ബന്ധം എല്ലാം ഇതിൽ ഉൽപ്പെടുന്നു.

മാർക്സ് മനുഷ്യന്റെ പ്രധാന സ്വഭാവവിശേഷമായി ഉത്പാദകദായ്ക്മായ കഴിവിനെയും, സാമുഹ്യ ബന്ധങളിൽ എർപ്പെടാനുള്ള കഴിവിനെയും കൺക്കാക്കിയിരുന്നു. ഈ ബന്ധങൽ മുതലാളിത്ത വ്യവസ്ഥിതിയിലെ ഉയർന്ന ഉദ്പാദന തോതിനെ/കഴിവിനെ പുറകൊട്ടു വലിയ്ക്കുന്നതായി പരിണമിയ്ക്കുന്നതായിയും അദ്ദേഹം നിരീക്ഷിച്ചു.
 
## അവലംബം


വർഗ്ഗം:മാർക്സിസം
വിശാഖം തിരുനാൾ രാമ വർമ്മ

തിരുവിതാംകൂർ ഭരിച്ചിരുന്ന ഒരു രാജാവായിരുന്നു **വിശാഖം തിരുനാൾ രാമവർമ്മ മഹാരാജാവ്**. 1880 മുതൽ 1885 വരെയായിരുന്നു ഇദ്ദേഹത്തിന്റെ ഭരണകാലഘട്ടം. ആയില്യം തിരുനാൾ രാമവർമ്മയുടെ (1860 -1880) ഭരണകാലഘട്ട ശേഷമാണ് വിശാഖം തിരുനാൾ മഹാരാജാവ് അധികാരമേറ്റെടുത്തത്. ആയില്യം തിരുനാളിന്റെ ഇളയ സഹോദരനായിരുന്നു വിശാഖം തിരുനാൾ. രാജ്യത്തിന്റെ തനതായ കാര്യങ്ങൾ ശേഖരിക്കുകയും പ്രദർശിപ്പിക്കുകയും ചെയ്യുന്നതിൽ ഇദ്ദേഹം തല്പരനായിരുന്നു. മരച്ചീനി കൃഷി കേരളത്തിൽ വ്യാപകമായി നടപ്പാക്കിയത് ഇദ്ദേഹമാണ്. ആധുനിക മലയാളസാഹിത്യത്തിനു് നിരവധി സംഭാവനകൾ നൽകിയ ഇദ്ദേഹത്തിന്റെ രചനകൾ ശ്രദ്ധേയങ്ങളായിരുന്നു.  കേവലം അഞ്ചു വർഷം മാത്രം ഭരണത്തിലിരുന്ന വിശാഖം തിരുനാൾ 1885 ഓഗസ്റ്റ് 4-ന് അന്തരിച്ചു.

## അവലംബം

* Travancore State Manual Volume I by V. Nagam Aiya
* Travancore State Manual by Velu Pillai
* Visakhavijaya, a Study by Poovattoor Ramakrishna Pillai
## പുറത്തേക്കുള്ള കണ്ണികൾ

വർഗ്ഗം:1837-ൽ ജനിച്ചവർ
വർഗ്ഗം: 1885-ൽ മരിച്ചവർ
വർഗ്ഗം:മേയ് 19-ന് ജനിച്ചവർ
വർഗ്ഗം:ഓഗസ്റ്റ് 4-ന് മരിച്ചവർ

വർഗ്ഗം:തിരുവിതാംകൂറിന്റെ രാജാക്കന്മാർ
ജി. രാമകൃഷ്ണൻ

സി.പി.ഐ.എമ്മിന്റെ  തമിഴ്‌നാട് സെക്രട്ടറിയാണ് **ജി. രാമകൃഷ്ണൻ.**   2010ൽ അന്നത്തെ സംസ്ഥാന സെക്രട്ടറി വരദരാജൻ ആരോഗ്യപരമായ കാരണങ്ങളാൽ സ്ഥാനം ഒഴിഞ്ഞപ്പോഴാണ് രാമകൃഷ്ണൻ സംസ്ഥാന സെക്രട്ടറി പദത്തിലെത്തിയത്.
## ജീവിതരേഖ
വിഴുപുരം ജില്ലയിലെ തിരുക്കോവിലൂർ താലൂക്കിലെ മേമാലൂർ സ്വദേശിയായായ രാമകൃഷ്ണൻ. ചെന്നൈയിൽ ഡോ. അംബേദ്കർ ലോ കോളേജിൽ പഠിക്കുമ്പോൾ എസ്എഫ്ഐയിലൂടെ രാഷ്ട്രീയരംഗത്തുവന്ന അദ്ദേഹം 1969ൽ സിപിഐ എം അംഗമായി. എട്ടുവർഷം കടലൂരിൽ അഭിഭാഷകനായി പ്രവർത്തിച്ചു. ഡിവൈഎഫ്ഐ സൗത്ത് ആർകോട്ട് ജില്ലാ സെക്രട്ടറിയായിരുന്നു. 1981ൽ അഭിഭാഷകവൃത്തി ഉപേക്ഷിച്ച് പൂർണസമയപ്രവർത്തകനായി. സിഐടിയു സംസ്ഥാന വൈസ് പ്രസിഡന്റായും സൗത്ത് ആർക്കോട്ട് ജില്ലാ സെക്രട്ടറിയായും പ്രവർത്തിച്ചു. നെയ്വേലി ലിഗ്നൈറ്റ് കോർപറേഷൻ തൊഴിലാളികളുടെ നിരവധി സമരങ്ങൾക്ക് നേതൃത്വം നൽകി. 1989ൽ സിപിഐ എം സംസ്ഥാന സെക്രട്ടറിയറ്റ് അംഗമായി. 2008ൽ കോയമ്പത്തൂരിൽ നടന്ന പാർടി കോൺഗ്രസിൽ കേന്ദ്രകമ്മിറ്റിയിലേക്ക് തെരഞ്ഞെടുക്കപ്പെട്ടു. സംസ്ഥാന സെക്രട്ടറിയായിരുന്ന എൻ വരദരാജൻ അനാരോഗ്യത്തെ തുടർന്ന് സ്ഥാനമൊഴിഞ്ഞതിനെത്തുടർന്നാണ് 2010 ഫെബ്രുവരിയിൽ ജി രാമകൃഷ്ണനെ സെക്രട്ടറിയായി തെരഞ്ഞെടുത്തത്. ജി രാമകൃഷ്ണൻ രണ്ടാംതവണയാണ് സംസ്ഥാന സെക്രട്ടറിയാകുന്നത്. 

ചെന്നൈ ജില്ലാ ഗ്രന്ഥശാലയിലെ ലൈബ്രേറിയൻ റീറ്റയാണ് ഭാര്യ. മകൻ വാഞ്ചിനാഥൻ

## അവലംബം


വർഗ്ഗം:സി.പി.ഐ.എം. നേതാക്കൾ
ജെന്റൂ പെൻഗ്വിൻ

ഒരിനം പെൻ‌ഗ്വിനാണ് **ജെന്റൂ പെൻഗ്വിൻ** (ശാസ്ത്രീയനാമം: *Pygoscelis papua*). ഇവയുടെ തലയിലായി കാണുന്ന വെള്ളപ്പാടും, ഓറഞ്ചും ചുവപ്പും കലർന്ന ചുണ്ടും ഇവയെ എളുപ്പത്തിൽ തിരിച്ചറിയാൻ സാധിക്കുന്നു. പ്രായപൂർത്തിയായ ഒരു ജെന്റൂവിന് 50 മുതൽ 90 സെന്റീമീറ്റർ വരെ ഉയരം ഉണ്ടാകുന്നു. പെൻ‌ഗ്വിനുകളിൽ മൂന്നാമത് വലിയ സ്പീഷിസാണ് ഇവയുടേത്. 

## അവലംബം

*  Database entry includes a brief justification of why this species is near threatened

## പുറത്തേക്കുള്ള കണ്ണികൾ

[right|thumb|Gentoo colony on [Carcass Island in the Falklands]]
* Gentoo Penguin in the International Union for Conservation of Nature and Natural Resources (IUCN) Homepage 
* 70South – more info on the Gentoo penguin 
* Gentoo penguins from the International Penguin Conservation Web Site
* www.pinguins.info : information about all species of penguins
* Gentoo Penguin images
* Biodiversity at Ardley Island Small place near King Luis Island, special protected area and colony of Gentoo Penguins.
* Gentoo penguin webcam from the Antarctic – worldwide first webcam with wild penguins; photo quality

വർഗ്ഗം:പെൻ‌ഗ്വിനുകൾ
വർഗ്ഗം:അന്റാർട്ടിക്കയിലെ പക്ഷികൾ
പോളിയോ നിർമാർജനം

ലോകത്തിൽ നിന്നും  പോളിയോമെലിറ്റസ് അഥവാ **പോളിയോ നിർമാർജ്ജനം** എന്ന പൊതുജനാരോഗ്യ സംരംഭം, 1998ൽ ലോകാരോഗ്യ സംഘടന, ഐക്യരാഷ്ട്രശിശുക്ഷേമസമിതി (UNICEF) , റോട്ടറി ഫൗണ്ടേഷൻ എന്നിവയുടെ നേതൃത്വത്തിൽ ആരംഭിച്ചതാണ്.   ഇത് വിജയിക്കുകയാണെങ്കിൽ  ലോകത്ത് നിന്നും  നിർമാർജ്ജനം ചെയ്യപ്പെട്ട മൂന്നാമത്തെ  രോഗമായിരിക്കും പോളിയോ.  വസൂരി (Smallpox ), കാലിവസന്ത (Rinderpest ) എന്നിവയാണ് ഇതുവരെയായി നിർമാർജ്ജനം ചെയ്യപ്പെട്ട  മറ്റു രോഗങ്ങൾ.
## പുരോഗതി
2011  അവസാനമായപ്പോഴേക്കും , പാകിസ്താൻ, അഫ്ഗാനിസ്താൻ, ഇന്ത്യ, നൈജീരിയ   ഒഴികെ ബാക്കി എല്ലാ   രാജ്യങ്ങളും പോളിയോ വിമുക്തമായി. 2012 ൽ ഇതുവരെ ഇന്ത്യയിൽ  പോളിയോ ഉണ്ടാകാത്തതിനാൽ , ദില്ലിയിൽ നടന്ന 2012  പോളിയോ ഉച്ചകോടിയിൽ  ഇന്ത്യ പോളിയോ വിമുക്തമെന്നു ലോകാരോഗ്യ സംഘടന അംഗീകരിച്ചു.

വർഗ്ഗം:രോഗ നിർമ്മാർജ്ജനം
വൃക്ഷാസനം

**വൃക്ഷാസനം** ഇംഗ്ലീഷിൽ Tree Pose എന്നാണ് പേർ.

* നിവർന്നു നിൽക്കുക. കാലുകൾ ചേർത്തി വയ്ക്കുക. കൈകൾ തുടയിൽ പതിച്ചുവയ്ക്കുക.
* വലതുകാൽ മടക്കി ഇടതു തുടയിൽ പറ്റാവുന്നത്ര കയറ്റി വയ്ക്കുക. കാല വിരലുകൾ തറയിലേക്ക് ചൂണ്ടുന്ന പോലെയാവണം.
* ബാലൻസ് കിട്ടിയാൾ കൈകൾ തൊഴുതു പിടിക്കുക. 
* ശ്വാസം  എടുത്തുകൊണ്ട് തൊഴുതു പിടിച്ച കൈ മുകളിലേക്ക് ഉയർത്തുക.
* സാധാരണ ശ്വാസത്തിൽ കുറച്ചുനെരം അങ്ങിതന്നെ നിൽക്കുക. 
* ശ്വാസം വിട്ടുകൊണ്ട് കൈകൾ താഴെക്കിടുക. കാല് തറയിൽ വയ്ക്കുക.
## അവലംബം

* Asana Pranayama Mudra Bandha  -Swami Satyananda Saraswati
* Light on Yoaga - B.K.S.  Iiyenkarngar
* The path to holistic health – B.K.S.  Iiyenkarngar, DK books
* യോഗപാഠാവലി- യോഗാചാര്യ ഗോവിന്ദന് നായര്, ഡീ.സി. ബുക്സ്
* http://www.eastcoastdaily.com/2018/06/21/vrikshasana-photos-gallery.html 

വർഗ്ഗം:യോഗ
അർദ്ധ മത്സ്യേന്ദ്രാസനം

ഇംഗ്ലീഷിൽ Half Spinal Twist എന്നു പേർ. 

* തുട തറയിൽ പതിഞ്ഞിരിക്കതക്കവണ്ണം വലതു കാൽ മടക്കി ഇടതെ തുടയുടെ അടിവശത്ത് പാദം പതിഞ്ഞിരിക്കത്തക്ക വണ്ണം വയ്ക്കുക.
* ഇടതുകാൽ മടക്കി വലതു തുടയുടെ പുറത്ത് ഇടതുകാൽപാദം നിലത്ത് പതിച്ചു വയ്ക്കുക.
* വലതു കൈ ഇടതു കാലിനു പുറത്തുകൂടി എടുത്ത് ഇടതു കാലിന്റെ പാദത്തിൽ പിടിക്കുക.
* ഇടതുകൈ പുറകിൽ പതിച്ചു വയ്ക്കുക.
* തല ഇടതു വശത്തേക്ക് തിരിച്ച് പുറകിലേക്ക് നോക്കുക.
* സാധാരണ ശ്വാസത്തില് കുറച്ചു നേരം നിൽക്കുക.
* അതിനു ശേഷം പഴയ പോലെ വരിക.
* മറ്റേ ഭാഗത്തേക്കും ചെയ്യുക.

## അവലംബം

* Asana Pranayama Mudra Bandha  -Swami Satyananda Saraswati
* Light on Yoaga - B.K.S.  Iiyenkarngar
* The path to holistic health – B.K.S.  Iiyenkarngar, DK books
* യോഗപാഠാവലി- യോഗാചാര്യ ഗോവിന്ദന് നായര്, ഡീ.സി. ബുക്സ്

വർഗ്ഗം:യോഗ
കെ. വേണു

ഇന്ത്യയിലെ നക്സൽ പ്രസ്ഥാനത്തിന്റെ മുൻനേതാവും  കമ്മ്യൂണിസ്റ്റ് സൈദ്ധാന്തികനും  എഴുത്തുകാരനും ആക്ടിവിസ്റ്റുമാണ്  **കെ.വേണു** എന്ന കോയമ്പറമ്പ് വേണു (ജനനം:1945 ഡിസംബർ). കേരളത്തിലെ ഇടതു ധൈഷണികരിലൊരാളായി കെ.വേണു വിലയിരുത്തപ്പെടുന്നു. 1979 മുതൽ 1991 കാലത്ത് പ്രവർത്തിച്ച സെൻട്രൽ റീ ഓർഗനൈസേഷൻ കമ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ് ലെനിനിസ്റ്റ്) എന്ന സംഘടനയുടെ സെക്രട്ടറിയായിരുന്നു.പിന്നീട് രാജിവെച്ചു.1996 ൽ യു.ഡി.എഫ്. മുന്നണിയിലായിരുന്ന ജെ.എസ്.എസ്.സ്ഥാനാർത്ഥിയായി കൊടുങ്ങല്ലൂർ നിയോജകമണ്ഡലത്തിൽനിന്നും മൽത്സരിച്ചു പരാജയപ്പെട്ടു. ലാലൂരിലെ മാലിന്യനിക്ഷേപത്തിനെതിരെ ഗാന്ധിയൻ സമരമുറയായ നിരാഹാരമനുഷ്ഠിച്ച് വേണു അടുത്തിടെ ജനശ്രദ്ധനേടുകയുണ്ടായി.
## ജീവിതം

തൃശൂർ ജില്ലയിലെ കൊടുങ്ങല്ലൂരിനടുത്തുള്ള പുല്ലൂറ്റിൽ 1945 ഡിസംബറിൽ വേലായുധൻ നായരുടേയും അമ്മാളുവമ്മയുടേയും ഏഴു മക്കളിൽ ഒരാളായി ജനനം.സ്വദേശമായ കൊടുങ്ങല്ലൂരിൽ നിന്ന് സ്കൂൾ വിദ്യാഭ്യാസവും ഇരിങ്ങാലക്കുട ക്രൈസ്റ്റ് കോളേജിൽ നിന്ന് ബിരുദവും കോഴിക്കോട് മലബാർ ക്രിസ്ത്യൻ കോളേജിൽ നിന്ന് ജന്തുശാസ്ത്രത്തിൽ ബിരുദാനന്തര ബിരുദവും കരസ്ഥമാക്കി. ജീവിതമാർഗ്ഗത്തിനായി സ്വകാര്യ ട്യൂഷ്യൻ തെരഞ്ഞെടുത്തു. ആദ്യനാളുകളിൽ വേണു മാർക്സിസ്റ്റ് ആശയക്കാരനും അനുഭാവിയും ആയിരുന്നു. 1967 ലെ നക്സൽ ബാരി കലാപവും 1968-ലെ തലശ്ശേരി-പുല്പള്ളി സംഭവങ്ങളും വേണുവിൽ സന്ദേഹങ്ങളുയർത്തി. 1970-കളിൽ അദ്ദേഹം നക്സലിസത്തിന്റെ വക്താവായി മാറി. 1970 മുതൽ 75 വരെയുള്ള അഞ്ചുവർഷങ്ങളിൽ അദ്ദേഹം നക്സലിസത്തിൻറെ പേരിൽ തടവുശിക്ഷ അനുഭവിച്ചു. അടിയന്തരാവസ്ഥ നാളുകളിൽ വീണ്ടും അറസ്റ്റ് ചെയ്യപ്പെട്ടു.

## തിരഞ്ഞെടുപ്പുകൾ

## കുടുംബം
ചകിരിതൊഴിലാളിയായിരുന്ന മണിയെ 1981-ൽ വിവാഹം ചെയ്തു. അനൂപ്, അരുൺ എന്നീ രണ്ടു ആൺകുട്ടികളുണ്ട് ഇവർക്ക്.

## പുസ്തകങ്ങൾ
* പ്രപഞ്ചവും മനുഷ്യനും (1970)
* വിപ്ലവത്തിന്റെ ദാർശനിക പ്രശ്നങ്ങൾ (1979)
* Philosophical Problems of Revolution-(English Edition)(1982)
* സ്വാതന്ത്ര്യത്തിന്റെ സാക്ഷാൽക്കാരം (1984)
* കേരള പഠനത്തിനൊരു മുഖവുര (1987)
* ഇന്ത്യൻ വിപ്ലവത്തിന്റെ കാഴ്ചപ്പാട്
* ഒരു കമ്മ്യൂണിസ്റ്റുകാരന്റെ ജനാധിപത്യ സങ്കൽപം (1992)
* ഒരു ജനാധിപത്യവാദിയുടെ വീണ്ടുവിചാരങ്ങൾ (2003)
* ഇന്ത്യൻ ജനാധിപത്യം പ്രശ്നങ്ങളും സാധ്യതകളും (2010)
* ജനാധിപത്യത്തിന്റെ മനുഷ്യാനുഭവങ്ങൾ (2010)

## അവലംബം

വർഗ്ഗം:കേരളത്തിലെ നക്സൽ പ്രസ്ഥാനം
വർഗ്ഗം:ഇന്ത്യൻ വിപ്ലവകാരികൾ
വർഗ്ഗം:നക്സലൈറ്റ് നേതാക്കൾ
വർഗ്ഗം:ഇന്ത്യയിലെ അടിയന്തരാവസ്ഥയിൽ തടവിലാക്കപ്പെട്ടവർ
വർഗ്ഗം:ജീവചരിത്രത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
ധനുരാസനം

ഇംഗ്ലീഷിലെ പേർ **Bow pose**  എന്നാണ്.
**ഹൃദ്രോഗം, രക്തസമ്മർദ്ദം, ഉദരരോഗങ്ങൾ ഉള്ളവർ ഈ ആസനം അഭ്യസിക്കരുത്**

*കമിഴ്ന്നു കിടക്കക.
*കാലുകൾ മടക്കുക.
* വലതു കാലിന്റെ കണങ്കാലിൽ വലതു കൈകൊണ്ടു പിടിക്കുക. അതേ പോലെ മറ്റേകാലിലും.
*ശ്വാസം  എടുത്തുകൊണ്ട് ആദ്യം കാലുകൾ ഉയർത്തുക.
*പിന്നീട് തലയുടെ ഭാഗം ഉയർത്തുക.
*കാലിന്റെ പെരുവിരലുകൾ ചേർത്തു വയ്ക്കാൻ ശ്രമിക്കുക.
* ഒരു വില്ലിന്റെ ആകൃതിയിൽ വരിക.
*  കുറച്ചു നേരം അങ്ങനെ നിൽക്കുക.
* ശ്വാസം വിട്ടുകൊണ്ട് പഴയ സ്ഥിതിയിലേക്ക് വരിക.

വർഗ്ഗം:യോഗ
ഹലാസനം

ഇംഗ്ലീഷിലെ പേർ plough_pose എന്നാണ്.

* മലർന്നു കിടക്കുക.
* കാലുകൾ ചേർത്തുവയ്ക്കുക.
* കൈകൾ തലയ്ക്ക് ഇരുവശങ്ങളിലായി ചെവിയോട് ചേർത്ത് നിവർത്തി വയ്ക്കുക.
* ശ്വാസം എടുത്തുകൊണ്ട് കാലുകൾ രണ്ടും വളയാതെ മുകളിലേക്ക് ഉയർത്തുക.
* ശ്വാസം വിട്ടുകൊണ്ട് കാലുകൾ രണ്ടും മുട്ടുകൾ വളയാതെ തലയ്ക്ക് പുറകിലായി തറയിൽ മുട്ടിക്കുവാൻ ശ്രമിക്കുക.
* ശ്വാസം എടുത്തുകൊണ്ട് കാലുകൾ മുകളിലേക്ക് ഉയർത്തുക.
* ശ്വാസം വിട്ടുകൊണ്ട് കാലുകൾ തറയിൽ വയ്ക്കുക.

## ഗുണം
ദഹന ശക്തി കൂടും.

അരക്കെട്ടിന്റെ വണ്ണം കുറയും.

ശബ്ദശുദ്ധി കൂടും.

## അവലംബം

* Asana Pranayama Mudra Bandha  -Swami Satyananda Saraswati
* Light on Yoaga - B.K.S.  Iiyenkarngar	
* The path to holistic health – B.K.S.  Iiyenkarngar, DK books
*yogasana and pranayama for health - Dr. PD Sharma
* യോഗപാഠാവലി- യോഗാചാര്യ ഗോവിന്ദന് നായര്, ഡീ.സി. ബുക്സ്

വർഗ്ഗം:യോഗ
ബദ്ധകോണാസനം

ഇംഗ്ലീഷിൽ  Bound Angle Pose   എന്നും  Cobbler Pose  എന്നും അറിയപ്പെടുന്നു.

* കാലുകൾ മടക്കി പാദങ്ങൾ ചേർത്തു വയ്ക്കുക.
* പാദങ്ങൾ ശരീരത്തിൽ നിന്നും അല്പം അകന്നിരിക്കട്ടെ.
* കൈകൾകൊണ്ട് പാദത്തിൽ പിടിക്കുക.
* ശ്വാസം വിട്ടുകൊണ്ട് ശരീരം വളച്ച് തല കാലിന്റെ പാദത്തിൽ മുട്ടിക്കുവാൻ ശ്രമിക്കുക.
* ശ്വാസം എടുത്തുകൊണ്ട് തിരിച്ചുവരിക
## ചിത്രശാല

## അവലംബം

* Asana Pranayama Mudra Bandha  -Swami Satyananda Saraswati
* Light on Yoaga - B.K.S.  Iiyenkarngar
* The path to holistic health – B.K.S.  Iiyenkarngar, DK books
* യോഗപാഠാവലി- യോഗാചാര്യ ഗോവിന്ദന് നായര്, ഡീ.സി. ബുക്സ്

വർഗ്ഗം:യോഗ
അർദ്ധ ശലഭാസനം

ഇംഗ്ലീഷിൽ  Half-locust pose എന്നാണ് അറിയപ്പെടുന്നത്.
 
*കമിഴ്ന്ന് കിടക്കുക.
*കൈകള് മുഷ്ഠി ചുരുട്ടി അതത് തുടകൾക്ക് അടിയിൽ വയ്ക്കുക.
*ശ്വാസം എടുത്തുകൊണ്ട് വലതുകാൽ മുട്ടുവളയാതെ പറ്റാവുന്നത്ര ഉയർത്തുക.
*അഞ്ചോ ആറോ സെക്കന്റിനു ശേഷം ശ്വാസം വിട്ടുകൊണ്ട് പഴയ പടി വരിക.
* മറ്റേ കാലുകൊണ്ടും ഇതേപോലെ ചെയ്യുക.

## അവലംബം

* Asana Pranayama Mudra Bandha  -Swami Satyananda Saraswati
* Light on Yoaga - B.K.S.  Iiyenkarngar	
* The path to holistic health – B.K.S.  Iiyenkarngar, DK books
* യോഗപാഠാവലി- യോഗാചാര്യ ഗോവിന്ദന് നായര്, ഡീ.സി. ബുക്സ്

വർഗ്ഗം:യോഗ
84-ആം അക്കാദമി പുരസ്കാരങ്ങൾ

2011-ലെ മികച്ച ചിത്രങ്ങൾ കണ്ടെത്തുന്നതിനായി അക്കാദമി ഓഫ് മോഷൻ പിക്ചർ ആർട്ട്സ് ആന്റ് സയൻസസ് നടത്തിയ ചടങ്ങാണ് **84-ആം അക്കാദമി അവാർഡുകൾ**. ഈ ചടങ്ങ് 2012 ഫെബ്രുവരി 16-നു് (ഇന്ത്യൻ സമയം 2012 ഫെബ്രുവരി 27-നു് രാവിലെ 6:00 മണി) കാലിഫോർണിയയിലെ ഹോളിവുഡിലെ ഹോളിവുഡ് ആന്റ് ഹൈലൈറ്റ് സെന്ററിൽ വെച്ച് നടന്നു. 

## ജേതാക്കൾ
ജേതാക്കളെ ആദ്യവും കടുപ്പത്തിലും കാണിച്ചിരിക്കുന്നു

## അവലംബം

## പുറമെ നിന്നുള്ള കണ്ണികൾ

;Official websites
* Academy Awards Official website
* The Academy of Motion Picture Arts and Sciences Official website

;Other resources
* Pronunciation Guide to the 84th Academy Award Nominees 
* 84th Academy Awards at IMDb

വർഗ്ഗം:അക്കാദമി പുരസ്കാരങ്ങൾ
അനഗ്ലൈഫ് ത്രീഡി

thumb|200px|Stereo monochrome image anaglyphed for red (left eye) and cyan (right eye) filters.
നീല-ചുവപ്പ് അല്ലെങ്കിൽ,പച്ച-ചുവപ്പ് എന്നീ നിറങ്ങളുപയോഗിച്ചു രൂപപ്പെടുത്തുന്ന ത്രിമാന ദൃശ്യമാണു **അനഗ്ലൈഫ് ത്രീഡി**
.ഇമേജ് എഡിറ്റിംഗ് സോഫ്റ്റ് വെയറുകളുടെ സഹായത്തോടെ നിശ്ചിത അകലത്തിൽ വച്ചെടുക്കുന്ന ഒരു ദൃശ്യത്തിന്റെ രണ്ടു വ്യത്യസ്ത
ഭാഗങ്ങൾ അനുയോജ്യമായ അനുപാതത്തിൽ സമന്വയിപ്പിച്ച് വളരെ ലളിതമായി ഇത്തരം ചിത്രങ്ങൽനിർമ്മിക്കാൻ സാധിക്കും.
ഇത്തരം ദൃശ്യങ്ങൽ വീക്ഷിക്കുന്നതിനുള്ള "അനഗ്ലൈഫ് ത്രീഡി കണ്ണടകൽ" ഇപ്പോൽ വിപണിയിൽ ലഭിക്കുന്നുണ്ട്.

## അവലംബം

## പുറത്തേക്കുള്ള കണ്ണികൾ

* The Stereoscopic 3D Channel on Vimeo
* Phereo: Stereo Photo Sharing Website - enables stereo image conversion from/to anaglyph format
* 1000 High Quality 3D images of South America  - Images viewable as 3D anaglyphs or parallel images
* TIM  - Online raytracer that also generates anaglyphs (for red/blue glasses) and autostereograms

വർഗ്ഗം:ചിത്രദർശനം
കൊടുങ്ങല്ലൂർ അമ്മിണിഅമ്മ

പ്രമുഖയായ നാടക അഭിനേത്രിയായിരുന്നു **കൊടുങ്ങല്ലൂർ അമ്മിണിഅമ്മ** (1925 - 26 ഫെബ്രുവരി 2012 ). അഭിനയത്തിനുള്ള കേരള സംഗീത നാടക അക്കാദമി അവാർഡ് നേടിയിട്ടുണ്ട്. കലാനിലയം കൃഷ്ണൻനായരുടെ സഹധർമ്മിണിയായിരുന്നു.
## ജീവിതരേഖ
കൊടുങ്ങല്ലൂരിൽ ചേന്ദമംഗലം മുണ്ടിയത്ത് ശങ്കരമേനോന്റെയും മീനാക്ഷി അമ്മയുടെയും മകളായി ജനിച്ചു. ബാല്യകാലം മുതൽ തന്നെ അഭിനയവാസന പ്രദർശിപ്പിച്ചുപോന്നിരുന്നു. ഭിന്നസ്വഭാവമുള്ള കഥാപാത്രങ്ങളെ തന്മയത്വത്തോടുകൂടി രംഗത്ത് അവതരിപ്പിക്കുന്നതിൽ ഇവർക്കുള്ള കഴിവ് അംഗീകരിക്കപ്പെട്ടിട്ടുണ്ട്. തിക്കുറിശ്ശി സുകുമാരൻ നായരുടെ നാടകങ്ങളിലൂടെ പതിനേഴാംവയസ്സിൽ നാട്ടുകാരുടെയും വീട്ടുകാരുടെയും എതിർപ്പിനെ അവഗണിച്ച് ജീവിതപ്രാരബ്ധങ്ങൾ മൂലം നാടകാഭിനയത്തിലേക്ക് കടന്നുവന്ന അമ്മിണിഅമ്മ പിന്നീട് മലയാള നാടകചരിത്രത്തിന്റെ ഭാഗമായി.1943ൽ തൃപ്പൂണിത്തുറ രാഘവമേനോന്റെ 'പൂക്കാരി' എന്ന നാടകത്തിലെ ലീലയുടെ വേഷമിട്ട് വേദിയിലെത്തിയ അമ്മിണിഅമ്മ തിക്കുറിശ്ശിയുടെ നാടകത്തിൽ സുഭഗയായി ചായമിട്ടു. തുടർന്ന് ഒട്ടേറെ നാടകങ്ങളിൽ അഭിനയിച്ച അമ്മിണിഅമ്മ  23-ാമത്തെ വയസ്സിൽ കലാനിലയത്തിലെത്തി. ഒരു പതിറ്റാണ്ടുകാലം രക്തരക്ഷസ്സിലെ പോലീസ് കമ്മീഷണറുടെ മകളായ കൃഷ്ണകുമാരിയുടെ വേഷം അമ്മിണിഅമ്മ അനശ്വരമാക്കി. കായംകുളം കൊച്ചുണ്ണി, ഉമ്മിണിത്തങ്ക, രക്തരക്ഷസ്സ്, ഗുരുവായൂരപ്പൻ, കടമറ്റത്ത് കത്തനാർ, ശ്രീഅയ്യപ്പൻ, ഇളയേടത്തുറാണി, നാരദൻ തുടങ്ങി ഒട്ടേറെ നാടകങ്ങളിൽ പ്രധാന സ്ത്രീകഥാപാത്രമായി. നീലക്കുയിൽ സിനിമയിലെ അഭിനയം ശ്രദ്ധേയമായിരുന്നു. 
## പുരസ്കാരങ്ങൾ
*അഭിനയത്തിനുള്ള കേരള സംഗീത നാടക അക്കാദമി അവാർഡ് (1970)
*തിരുവിതാംകൂർ ദേവസ്വത്തിന്റെ കലാരത്ന അവാർഡ്
*തിരുവിതാംകൂർ രാജാവിന്റെ പ്രത്യേക പുരസ്കാരം
## പുറം കണ്ണികൾ
കൊടുങ്ങല്ലൂർ അമ്മിണിഅമ്മ: അരങ്ങ് നിറഞ്ഞാടിയ നായിക 

## അവലംബം


വർഗ്ഗം:മലയാളനാടകനടിമാർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
മാത്യു മങ്കുഴിക്കരി

കേരളകത്തോലിക്കാസഭയിൽ ധ്യാനഗുരു, ഗ്രന്ഥകാരൻ എന്നീ നിലകളിൽ പേരെടുത്ത മോൺസിഞ്ഞോർ പദവിയുള്ള വൈദികനായിരുന്നു **മാത്യു മങ്കുഴിക്കരി**. ആദ്ധ്യാത്മികാചാര്യൻ എന്ന നിലയിൽ ചെയ്ത സേവനങ്ങളുടേയും ജീവിതവിശുദ്ധിയുടേയും പേരിൽ അദ്ദേഹം ബഹുമാനിക്കപ്പെട്ടു. സീറോ മലബാർ കത്തോലിക്കാ സഭയിൽ ഏറണാകുളം അതിരൂപതയുടെ സഹായമെത്രാനും താമരശേരി രൂപതയുടെ ആദ്യമെത്രാനുമായിരുന്ന സെബാസ്റ്റ്യൻ മങ്കുഴിക്കരിയുടെ പിതൃസഹോദരനായിരുന്നു അദ്ദേഹം.

ആലപ്പൂഴ ജില്ലയിലെ കോക്കമംഗലത്ത് ജനിച്ച് എറണാകുളം അതിരൂപതയിൽ പുരോഹിതനായി മാറിയ മങ്കുഴിക്കരി, ഇടവകവികാരി ആയാണ് സേവനം ആരംഭിച്ചത്. അസാമാന്യമായ പ്രബോധന വൈഭവത്തിന്റെ ബലത്തിൽ താമസിയാതെ ധ്യാനപ്രസംഗകനായി മാറിയ അദ്ദേഹം, തുടർന്ന് വടവാതൂർ സെമിനാരിയിൽ വൈദികവിദ്യാർത്ഥികളുടെ ആദ്ധ്യാത്മികഗുരുവായി നിയമിക്കപ്പെട്ടു. ആ പദവിയിൽ മങ്കുഴിക്കരി 31 വർഷം സേവനമനുഷ്ടിച്ചു.  ആദ്ധ്യാത്മികജീവിതം, അജപാലനധർമ്മം, ധ്യാനപ്രസംഗങ്ങൾ, പ്രവാചകധർമ്മം, ആദ്ധ്യാത്മികപാഠങ്ങൾ എന്നീപുസ്തകങ്ങൾ അദ്ദേഹം രചിച്ചിട്ടുണ്ട്. 

## അവലംബം


വർഗ്ഗം:സിറോ-മലബാർ വൈദികർ
ക്രാകത്തോവ പർവ്വതം

ഇന്തൊനീഷ്യയിലെ ക്രാക്കത്തോവ ദ്വീപിൽ സ്ഥിതിചെയ്യുന്ന ഒരു അഗ്നിപർവ്വതമാണ് **ക്രാക്കത്തോവ**. ചരിത്രത്തിൽ രേഖപ്പെടുത്തപ്പെട്ടതിൽ ഏറ്റവും ഭികരമായ അഗ്നി പർവത സ്ഫോടനം നടന്നത് ഈ അഗ്നിപർവതത്തിലായിരുന്നു. 1883 ഓഗസ്റ്റ് 26നു നടന്ന സ്ഫോടനത്തിൽ 3,500 കിലോമീറ്റർ അകലെയുള്ള ഓസ്ട്രേലിയയിൽപോലും ശബ്ദം കേട്ടതായി രേഖപ്പെടുത്തിയിട്ടുണ്ട്. ജനവാസമില്ലാത്ത ദ്വീപാണെങ്കിലും സ്ഫോടനത്തെ തുടർന്നുണ്ടായ ഭീകരമായ സുനാമി സുമാത്ര, ജാവ തീരങ്ങളിലെ 36000ത്തിലധികം പേരുടെ ജീവനെടുത്തു.

## അവലംബം

## പുറത്തേക്കുള്ള കണ്ണികൾ

* Krakatau 2010 
* Krakatau image gallery from Volcano World, a Public Outreach project of the North Dakota and Oregon Space Grant Consortia, administered by the Department of Geosciences at Oregon State University
* Photos of Krakatoa from 2004 to 2009
* Photos of Krakatoa  from 2011 to 2012
* "In het Rijk van Vulcaan"  – "In the Realm of the Volcano", eyewitness account by R.A. van Sandick
* Natural wonders: Krakatau  basic information about the 1883 eruption from the University of South Florida
* 1883 Eruption of Krakatau  from the United States Geological Survey's Cascades Volcano Observatory
* Krakatau, Indonesia (1883)  – information from San Diego State University about the 1883 eruption
* Krakatoa Volcano: The Son Also Rises – companion website to the NPR programme
* On-line images of some of Ashcroft's sunset sketches
* BBC World Service programme 'Witness' talks to Simon WInchester

വർഗ്ഗം:ഇന്തോനേഷ്യയിലെ അഗ്നിപർവ്വതങ്ങൾ
പ്യാരിക്യൂട്ടിൻ

മെക്സിക്കോയിൽ സ്ഥിതിചെയ്യുന്ന ഒരു അഗ്നിപർവ്വതമാണ് **പ്യാരിക്യൂട്ടിൻ**. 1943 ഫെബ്രുവരി 20ന് താനേ ഉയർന്നുവന്നതാണ് പ്യാരിക്യൂട്ടിൻ. ഏകദേശം ഒരു വർഷമായപ്പോഴേക്കും ഇത് 336 മീറ്റർ ഉയരത്തിലെത്തി . 424 മീറ്റർ ഉയരമായപ്പോൾ 1952ൽ വളർച്ച നിലച്ചു. ആധുനിക ശാസ്ത്രം ആദ്യമായി ഈ സംഭവം ഒരു അഗ്നിപർവതത്തിന്റെ മുഴുവൻ ജീവിത ചക്രം ആവിഷ്കരിക്കുന്നതിന്  പ്യാരിക്യൂട്ടിനെ അവതരിപ്പിച്ചു. അഗ്നിപർവ്വതം ഒമ്പത് വർഷത്തെ പ്രവർത്തനം ശാസ്ത്രജ്ഞർ അത് തയ്യാറാക്കി മാപ്പ് ചെയ്യുകയും ആയിരക്കണക്കിന് സാമ്പിളുകളും ഫോട്ടോഗ്രാഫുകളും എടുക്കുകയും ചെയ്തു.
## അവലംബം

## പുറത്തേക്കുള്ള കണ്ണികൾ

* Video documentary (eng/spa) Volcano Parícutin (4min)
* Parícutin at Peakbagger.com

വർഗ്ഗം:മെക്സിക്കോയിലെ അഗ്നിപർവ്വതങ്ങൾ
അന്ധകാരനഴി

ആലപ്പുഴ ജില്ലയിലെ ഒരു കടലോരവിനോദസഞ്ചാരകേന്ദ്രവും തീരദേശഗ്രാമവുമാണ് **അന്ധകാരനഴി**. പട്ടണക്കാട് ഗ്രാമപഞ്ചായത്തിലാണ്, ഈ ഗ്രാമം സ്ഥിതിചെയ്യുന്നത്. 2004 ഡിസംബർ 26-നുണ്ടായ സുനാമിയിൽ ഇവിടെ വ്യാപകനാശനഷ്ടങ്ങളുണ്ടായിരുന്നു. 1960-കളിൽ കേരളഇറിഗേഷൻ വകുപ്പ് അന്ധകാരനഴിയിൽ കാർഷികസുരക്ഷയ്ക്കായി സ്പിൽവേ സ്ഥാപിച്ചിട്ടുണ്ട്. അന്ധകാരനഴി ബീച്ചിൽ എല്ലാവർഷവും ബീച്ച് ഫെസ്റ്റ് നടത്തപ്പെടുന്നു. ഇവിടെ സുനാമി പുനരധിവാസപദ്ധതിയിലുൾപ്പെടുത്തി തെക്കേപ്പാലം, കടലോരവിനോദസഞ്ചാരപദ്ധതികൾ, ലേലഹാൾ തുടങ്ങിയ നിർമ്മിച്ചിട്ടുണ്ട്.

മനക്കോടം വിളക്കുമാടം അന്ധകാരനാഴിയിലാണു സ്ഥിതിചെയ്യുന്നതു്.

## അവലംബം

## പുറത്തേക്കുള്ള കണ്ണികൾ

* കടപ്പുറത്തിന്റെ വീഡിയോദൃശ്യങ്ങൾ
* 
* 
* Andhakaranazhy 

വർഗ്ഗം:കേരളത്തിലെ കടൽത്തീരങ്ങൾ
വർഗ്ഗം:ആലപ്പുഴ ജില്ലയിലെ ഗ്രാമങ്ങൾ
മൂശാരി

കമ്മാളരിൽ ഉൾപ്പെടുന്ന ഒരു സമൂഹം കരകൗശലവിദഗ്ദ്ധരാണ്‌ മൂശാരിമാർ [ കന്നാന്മാർ ]. കമ്മാളരിൽ ഉൾപ്പെടുന്ന മറ്റുള്ളവർ തച്ചൻ, കൊല്ലൻ, തട്ടാൻ. തച്ചൻമാർ മരപ്പണി ചെയ്യുന്നു. കൊല്ലൻ ഇരുമ്പ് കൊണ്ടു് ആയുധങ്ങളും ഉപകരണങ്ങളും നിർമ്മിക്കുന്നു. തട്ടാൻ സ്വർണപ്പണി ചെയ്യുന്നു.

## ജാതി വ്യവസ്ഥയിൽ
ദക്ഷിണേന്ത്യയിലെ ജാതി വ്യവസ്ഥയിൽ ഇവർ അവർണ്ണ ജാതിയായാണ് ഇവരെ പരിഗണിക്കുന്നത്. സംസ്കൃത പഠനം ഈ സമൂഹത്തിനെ ജാതി വ്യവസ്ഥയിൽ നിന്നും ഒരുപരിധി വരെ മാറ്റി നിർത്തി.

## കേരളത്തിൽ ഈ ജാതിയിലെ  കുലത്തൊഴിലുകാർ അറിയപ്പെടുന്നത്
ഓട്ടുപണി ചെയ്യുന്നതിനാൽ മൂശാകാരി എന്നും മൂശാരി എന്നും അറിയപ്പെടുന്നു.  പിച്ചള, ചെമ്പ്, ഓട് . ഓടുകൊണ്ടുള്ള പാത്രങ്ങൾ, വിഗ്രഹങ്ങൾ,ശില്പ്പങ്ങൾ, വിളക്കുകൾ എന്നിവ ഉണ്ടാക്കുന്നു. പഞ്ചലോഹ വിഗ്രഹങ്ങൾ,അടക്കാപുത്തൂർ കണ്ണാടി കടവല്ലൂർ ഉരുളി, മൂച്ചുകുന്നു കണ്ണാടി മുതലായ അമൂല്യ വസ്തുക്കൾ ഉണ്ടാക്കുന്നതും ഈ വിഭാഗമാണ്. ഇവർ ത്വഷ്ടാവിന്റെ പിൻഗാമികൾ എന്നു വിശ്വസിക്കുന്നു.കേരളത്തിലെ മിക്ക പ്രദേശങ്ങളിലും ഇവരെ കണ്ടുവരുന്നു.കേരള ചരിത്രത്തിൽ ആദ്യമായി മൂശാരി മാർക്ക് വേണ്ടി മാത്രം മലപ്പുറം ആസ്ഥാനമായി 2022മെയ്‌ മാസത്തിൽ മൂശാരി സമുദായ സഭ  (mss) എന്ന സംഘടനാ mpm/ca/229/2022 രൂപീകരിക്കുക്കും ചെയ്തിട്ടുണ്ട് കേരളത്തിൽ മൂശാരി മാർക്ക് വേണ്ടി രജിസ്റ്റർ ചെയ്ത ഏക സംഘടനാ ഇത് മാത്രം ആണ്.

ഇന്ത്യയിൽ എല്ലായിടത്തും  താമസിക്കുന്ന,  സർക്കാർ സംവരണനിയമപ്രകാരം വിശ്വകർമ്മ എന്ന വിഭാഗത്തിൽ പെടുന്ന കേരളത്തിൽ ഉള്ള ഒരു പ്രധാന വിഭാഗത്തെയാണ് മൂശാരിമാർ എന്നു വിളിക്കുന്നത് .

മൂശാരിമാർ വേദങ്ങളിൽ പറയുന്ന പ്രകാരം ആദി വിശ്വകർമ്മാവായ ശ്രീ വിരാട് വിശ്വബ്രഹ്മദേവന്റെ മുഖത്ത് നിന്നും ജനിച്ചവരാണെന്നു വിശ്വസിക്കുന്നു.

മൂശാരിമാർ ചെമ്പ്, പിച്ചള, ഓട് എന്നിവ ചേർത്ത് ഉരുക്കിയെടുക്കുന്ന വെങ്കല ലോഹം കൊണ്ട് ക്ഷേത്ര വിഗ്രഹങ്ങൾ, ദീപസ്തംഭം, ചുറ്റു വിളക്കുകൾ, അഷ്ടമംഗല്യ സെറ്റ്,  നിലവിളക്ക്, കിണ്ടി, മറ്റു പൂജാപാത്രങ്ങൾ, വീട്ടാവശ്യങ്ങൾക്കുള്ള പാത്രങ്ങൾ, ഉരുളി,  കുടങ്ങൾ എന്നിവ പ്രധാനമായും ഉണ്ടാക്കുന്നവരാണ്.

സർക്കാർ സംവരണ നിയമപ്രകാരം മൂശാരിമാരെ വിശ്വകർമ്മയിൽ ഉൾപ്പെടുത്തിയിരിക്കുന്നത് സർക്കാർ സംബന്ധമായ സംവരണത്തിനും വിദ്യാഭ്യാസത്തിനും, ജോലിയ്ക്കു വേണ്ടിയാണു. ഇപ്പോൾ ഇത്  ലഭിക്കുന്നതിന് അപേക്ഷകളിൽ വിശ്വകർമ്മ എന്നു മാത്രമേ ചേർക്കാൻ പാടുള്ളു.

അപേക്ഷകളിൽ മൂശാരി മുതലായ ഉപവിഭാഗങ്ങളുടെ പേര് മാത്രം എഴുതിയാൽ അവർ വിശ്വകർമ്മയിൽ പെട്ടവരാണെന്ന് തെളിയിക്കാൻ   മറെറാരു സർട്ടിഫിക്കറ്റു കൂടി സർക്കാർ സംവരണം ലഭിക്കാൻ അധികാരികളിൽ നിന്നും വാങ്ങിക്കൊടുക്കേണ്ടിവരും.

മൂശാരിമാരുടെ പണിശാല അവർ താമസിക്കുന്ന വീടിനോടു ചേർന്നു തന്നെ ആയിരിക്കും. ഈ പണിശാലയെ ആല എന്നാണ് വിളിച്ചു വരുന്നത്.

ഇത്തരം ആലകൾക്ക് മൂശാരിമാരുടെ എല്ലാത്തരം ജോലികളും ചെയ്യാനുള്ള സൗകര്യമുണ്ടായിരിക്കും.

## അവലംബം
Cast and tribes of South India page number 107

വർഗ്ഗം:കേരളത്തിലെ ജാതികൾ
തംബോറ പർവ്വതം

ഇന്തൊനീഷ്യയിലെ സംബാവ ദ്വീപിൽ സ്ഥിതിചെയ്യുന്ന ഒരു സജീവ അഗ്നിപർവ്വതമാണ് തംബോറ. ലോകചരിത്രത്തിലെ ഏറ്റവും വലിയ അഗ്നിപർവ്വത സ്ഫോടനങ്ങിൽ ഒന്നായിരുന്നു തംബോറയിലേത്. 1815 ഏപ്രിൽ 15ന് നടന്ന സ്ഫോടനത്തിൽ വോൾക്കാനിക് എക്സ്പ്ലോവിറ്റി ഇൻഡെക്സിൽ 7 രേഖപ്പെടുത്തിയിരുന്നു.

## അവലംബം

## പുറത്തേക്കുള്ള കണ്ണികൾ

* 
* 
* 
വർഗ്ഗം:ഇന്തോനേഷ്യയിലെ അഗ്നിപർവ്വതങ്ങൾ
സെന്റ് ഹെലൻസ് പർവ്വതം

അമേരിക്കയിലെ വാഷിങ്ടൺ സംസ്ഥാനത്തിലുള്ള ഒരു അഗ്നിപർവ്വതമാണ് **സെന്റ് ഹെലൻസ്**. ആധുനികകാലത്തെ അഗ്നിപർവ്വത സ്ഫോടനങ്ങളിൽ ഏറ്റവുമധികം സാമ്പത്തിക നഷ്ടം വരുത്തിയത് എന്ന നിലയിൽ പ്രസിദ്ധമായ ഒരു അഗ്നിപർവ്വതമാണിത്. ഏകദേശം 274 കോടി ഡോളറിന്റെ നഷ്ടമുണ്ടായതായി കണകാക്കപ്പെടുന്നു. ലാവാപ്രവാഹത്തിന് ശേഷം ഇതിന്റെ ഉയരം നാനൂറ് മീറ്ററോളം കുറഞ്ഞു.

## അവലംബം

വർഗ്ഗം:അമേരിക്കൻ ഐക്യനാടുകളിലെ അഗ്നിപർവ്വതങ്ങൾ
സൊളാരിസ് (റഷ്യൻ ചലച്ചിത്രം)

ആന്ദ്രേ തർകോവ്സ്കി 1972 ൽ  സംവിധാനം ചെയ്ത റഷ്യൻ ചലച്ചിത്രം ആണ് **സൊളാരിസ്**.

## രചന

സ്റ്റാനിസ്ലാവ് ലെമ്മിന്റെ ഇതേ പേരിലുള്ള ശാസ്ത്ര നോവലിനെ ആസ്പദമാക്കിയാണ് തർകോവ്‌സ്കി തിരക്കഥ രചിച്ചത്. തന്റെ ജീവിതവീക്ഷണത്തിനു നിരക്കും വിധമുള്ള ഒരു വായനയുടെ സാധ്യത ആ ക്യതിയിൽ കതു കൊാണ് ഒരു ശാസ്ത്രനോവൽ സിനിമയാക്കാൻ അദ്ദേഹം തീരുമാനിച്ചത്.മനുഷ്യന്റെ ശാസ്ത്രീയാന്വേഷണ വ്യഗ്രതയോ നേട്ടങ്ങളോ അല്ല മറിച്ച് സ്‌നേഹം/പ്രണയം എന്ന ഘടകം ആണ് കഥയിലെ മുഖ്യപ്രമേയമായി അദ്ദേഹം കത്തെിയത്.

## പ്രമേയം

കുറച്ച് വർഷങ്ങൾക്കു മുൻപ് ദ്രാവകരൂപത്തിലുള്ള വാതകം നിറഞ്ഞ ഒരു അസാധാരണ ഗ്രഹം സൗരയൂഥത്തിൽ അതിക്രമിച്ച് കടന്നിരിക്കുന്നതായി ശാസ്ത്രജ്ഞർ കണ്ടെത്തുന്നിടത്താണ് സൊളാരിസിന്റെ കഥ തുടങ്ങുന്നത്. മുൻപ് ഇതിനെക്കുറിച്ച് പഠനങ്ങൾ നടന്നിരുന്നെങ്കിലും ക്യത്യമായ നിഗമനത്തിൽ എത്താൻ കഴിയാതിരുന്നതിനാൽ അന്നത് ഉപേക്ഷിക്കപ്പെട്ടതായിരുന്നു. ഒരിക്കൽ കൂടി ഇതിന്റെ അന്വേഷണത്തിനായി ക്രിസ് കെവിൻ എന്ന ഒരു യാത്രികനെ ചുമതലപ്പെടുത്തുന്നതോടെയാണ് സിനിമ ആരംഭിക്കുന്നത്. ക്രിസ് സ്‌പേസ് സ്‌റ്റേഷനിലേക്ക് യാത്രയാകുന്നു.അപ്പോഴും ആ സ്‌പേസ് സ്‌റ്റേഷനിൽ മൂന്ന് പേർ താമസിക്കുന്നുണ്ട് .

ക്രിസ് അവരിൽ രണ്ടു  പേരെ കാണുകയും സംസാരിക്കുകയും ചെയ്യുന്നു. അവർ ഏറെക്കുറെ മനോവിഭ്രാന്തിയുടെ വക്കിലാണ്. മൂന്നാമത്തെ ആൾ ആത്മഹത്യ ചെയ്തതായി ക്രിസ് മനസ്സിലാക്കുന്നു. അയാൾ തന്റെ കണ്ടെത്തെലുകളും വിചാരങ്ങളും രേഖപ്പെടുത്തിവെച്ചിരുന്നു. പേടകത്തിലെത്തി അധികം കഴിയും മുൻപ് ക്രിസിനെ അയാളുടെ മരിച്ചു പോയ ഭാര്യ, ഹാരി സന്ദർശിക്കുന്നു. എവിടുന്നെന്നറിയാതെ അവൾ പ്രത്യക്ഷപ്പെടുകയായിരുന്നു. ഒരു മനുഷ്യന്റെ ചിന്തകളിലും ഓർമ്മകളിലും ആഗ്രഹങ്ങളിലുമുള്ളവരെ സൊളാരിസ് ഭൗതികരൂപം നൽകി പ്രത്യക്ഷപ്പെടുത്തുമെന്ന് ക്രിസ് മനസ്സിലാക്കുന്നു. അയാളുടെ ഓർമ്മകളിൽ നിറഞ്ഞു നിൽക്കുന്ന ഹാരിയെ സൊളാരിസ് ഭൗതിക അസ്തിത്വം നൽകി ക്രിസിനടുത്തെത്തിച്ചിരിക്കുകയാണ്. സിനിമയിൽ തർകോവ്‌സ്കി ചോദിക്കുന്നത് ഈ ചോദ്യങ്ങളാണ് :- ഒരു വ്യക്തിയുടെ ഇത്രയും പ്രിയപ്പെട്ട ഒരു ഓർമ്മയുടെ സ്ഥാനം എന്താണ്? ഭൗതികരൂപം ഉണ്ടെങ്കിൽ മാത്രമെ ഓർമ്മയിലുള്ള വ്യക്തിക്ക് അസ്തിത്വമുള്ളൂ എന്നാണോ? ഭൗതികത മാത്രമാണോ യാഥാർഥ്യത്തിന്റെ ഏക മാനദണ്ഡം? അതു മാത്രമാണോ ഉൺമയുടെ ഏകരൂപം? ഹാരിയുടെ സാമീപ്യം ക്രിസിനെ ഒടുവിൽ മാനസികവിഭ്രാന്തിയിലെത്തിക്കുന്നു. ഭൂമിയും സോളാരിസും തമ്മിൽ വേർതിരിച്ചറിയാൻ അയാൾക്ക് കഴിയാതെയാവുന്നു. പല തവണ ഹാരിയെ അപകടത്തിൽപ്പെടുത്താൻ ക്രിസ് ശ്രമിക്കുന്നു. സ്ഥലകാലങ്ങളെ കുറിച്ചുള്ള വിഭ്രാന്തിയിൽ നിന്ന് ക്രിസ് ഉണരുമ്പോൾ ഹാരി അപ്രത്യക്ഷയായതായി മനസ്സിലാക്കുന്നു. അവസാന രംഗത്തിൽ ക്രിസ് അയാളുടെ അച്ഛനെ സന്ദർശിക്കുന്നു. എന്നാൽ അച്ഛന്റെ വീടിനു പുറത്തല്ല, അകത്താണ് മഴ പെയ്യുന്നത്. അയാൾ സൊളാരിസിലാണോ, അതോ ഭൂമി തന്നെ സൊളാരിസിന്റെ ഭാഗമാണോ എന്നൊന്നും വ്യക്തമാക്കാതെ സിനിമ അവസാനിക്കുന്നു.

## അവലംബം



## പുറം കണ്ണികൾ

* 

വർഗ്ഗം:റഷ്യൻ ചലച്ചിത്രങ്ങൾ
വർഗ്ഗം:ആന്ദ്രേ തർകോവ്സ്കി സംവിധാനം ചെയ്ത സിനിമകൾ
വർഗ്ഗം:സയൻസ് ഫിക്ഷൻ ചലച്ചിത്രങ്ങൾ
വർഗ്ഗം:1972-ൽ പുറത്തിറങ്ങിയ ചലച്ചിത്രങ്ങൾ
നൊസ്റ്റാൾജിയ (റഷ്യൻ ചലച്ചിത്രം)

വിഖ്യാത റഷ്യൻ ചലച്ചിത്രകാരൻ ആന്ദ്രേ തർകോവ്സ്കി  1983 ൽ സംവിധാനം ചെയ്ത  ചലച്ചിത്രം ആണ് **നൊസ്റ്റാൾജിയ**().ഇറ്റലിയിൽ  നിർമ്മിച്ച നൊസ്റ്റാൾജിയ സോവിയറ്റ് യൂണിയനു പുറത്ത് ചിത്രീകരിച്ച ആദ്യ തർകോവ്‌സ്കി ചിത്രം ആണ്.

## രചന

ഫെഡെറികോ ഫെല്ലിനി,അന്റോണിയോണി മുതലായവരുമായി സഹകരിച്ചു പ്രവർത്തിച്ചിട്ടുള്ള കവി ടോണിനോഗുവേരയുമായി ചേർന്നാണ് തർകോവ്‌സ്കി ഈ സിനിമയുടെ തിരക്കഥ തയ്യാറാക്കിയിട്ടുള്ളത്.

## പ്രമേയം

കുടുംബത്തിൽ,വ്യക്തിയിൽ ,വ്യക്തിബന്ധങ്ങളിൽ സംഭവിക്കുന്ന പിളർപ്പിനെയും അകൽച്ചയെയും അവയുാക്കുന്ന നഷ്ടബോധത്തെയും ആണ് ഈ സിനിമ ആവിഷ്കരിക്കാൻ ശ്രമിക്കുന്നത്.ഏതെങ്കിലും ഒരു കഥാതന്തുവിനെ രേഖീയമായി പിന്തുടരുകയും വികസിപ്പികുകയും ചെയ്യാത്ത സിനിമ റഷ്യൻ കവിയായ ആന്ദ്രെ ഗോർച്ചക്കേവും പരിഭാഷകയും സുഹ്യത്തുമായ യൂജീനയും ഒരു ഇറ്റാലിയൻ ഗ്രാമത്തിൽ എത്തുന്നിടത്താണ് ആരംഭിക്കുന്നത്. ഒരു സത്രത്തിലാണ് അവർ താമസിക്കുന്നത്.താമസത്തിനിടയിൽ അവരിരുവരും, അവിടെ കുമുട്ടുന്ന സാധാരണക്കാരും ഡൊമനിക്കോവിനെപ്പോലെ വിചിത്രമായ മനോനിലകളുള്ളവരും തമ്മിലുള്ള ബന്ധങ്ങളും ആന്ദ്രെയെ നിരന്തരം വേട്ടയാടുന്ന വീടിനെയും ഭാര്യയെയും കുഞ്ഞുങ്ങളെയും കുറിച്ചുള്ള ഓർമ്മകളും കൂടിക്കലർന്ന സങ്കീർണമായ ആഖ്യാനഘടനയാണ് നൊസ്റ്റാൾജിയക്കുള്ളത്.

## അഭിനേതാക്കൾ
*Oleg Yankovsky as Andrei Gorchakov
*Erland Josephson as Domenico
*Domiziana Giordano as യൂഗേനിയ

## അവാർഡുകൾ
*കാൻ ഫിലിം ഫെസ്റിവൽ :1983 - Prize of the Ecumenical Jury&FIPRESCI Prize 
* *Grand Prix du cinéma de creation* with Robert Bresson
Soviet authorities prevented the film from winning the Palme d'Or, a fact that hardened Tarkovsky's resolve to never work in the Soviet Union again.

## അവലംബം

## പുറം കണ്ണികൾ
*

വർഗ്ഗം:റഷ്യൻ ചലച്ചിത്രങ്ങൾ
വർഗ്ഗം:ആന്ദ്രേ തർകോവ്സ്കി സംവിധാനം ചെയ്ത സിനിമകൾ
വർഗ്ഗം:1983-ൽ പുറത്തിറങ്ങിയ ചലച്ചിത്രങ്ങൾ
എബൊണൈറ്റ്

സ്വാഭാവിക റബ്ബറും സൾഫറുമായുളള സങ്കീർണ്ണമായ രാസപ്രക്രിയയുടെ അന്തിമ ഉത്പന്നമാണ് **എബോണൈറ്റ്**. ഉറപ്പും കാഠിന്യവുമേറിയ ഈ രാസപദാർത്ഥത്തിൽ 30 ശതമാനത്തിലേറെയാണ്  സൾഫറടങ്ങിയിട്ടുളളത്. ആദ്യ കാലങ്ങളിൽ എബണി മരത്തിനു പകരമായി ഉപയോഗിച്ചിരുന്നതിനാലാണ് എബൊണൈറ്റ് എന്ന പേരു വന്നത്. 

## രസതന്ത്രം
പോളി ഐസോപ്രീനിലെ അപൂരിത ബോണ്ടുകളിലൂടെയാണ് സൾഫർ തന്മാത്രകൾ ശൃംഖലകളെ തലങ്ങും വിലങ്ങും കൂട്ടിക്കെട്ടുന്നത്. സൾഫറിൻറെ തോതും അതുമൂലം കെട്ടുകളുടെ എണ്ണവും വർദ്ധിക്കുന്നതോടെ റബ്ബറിൻറെ ഇലാസ്തികത പൂർണ്ണമായും നഷ്ടപ്പെടുന്നു. 

കാർബൺ ബ്ലാക്കോ ഉരച്ചു പൊടിയാക്കിയ എബോണൈറ്റ് തന്നെയോ ആണ് ഫില്ലറായി ഉപയോഗിക്കാറ്. 
വൈദ്യുതി, താപം രാസപദാർത്ഥങ്ങൾ ഇവയൊന്നും തന്നെ എബൊണൈറ്റിൽ ഒരു മാറ്റവും വരുത്തുന്നില്ല.  

## ഉപയോഗമേഖലകൾ
തടിയേയെന്നപോലെ എബോണൈറ്റും പണിയായുധങ്ങളോ, യന്ത്രങ്ങളോ ഉപയോഗിച്ച് നിഷ്പ്രയാസം രൂപപ്പെടുത്തുകയും മിനുസപ്പെടുത്തുകയും ചെയ്യാം.  

ബൌളിംഗ് പന്തുകൾ എബോണൈറ്റ് കൊണ്ടാണുണ്ടാക്കുന്നത്.

## അവലംബം

വർഗ്ഗം:പോളിമറുകൾ
ഈറ്റ കരിന

ഓരായം(carina) നക്ഷത്ര രാശിയിൽ ഉൾപ്പെടുന്ന ഒരു നക്ഷത്ര വ്യവസ്ഥയാണ് ഈറ്റാ കരീനാ. സൂര്യനിൽ നിന്നും 7,500 മുതൽ 8,000 വരെ പ്രകാശവർഷം അകലെയാണ് ഇത് സ്ഥിതി ചെയ്യുന്നത്. രണ്ടു നക്ഷത്രങ്ങളടങ്ങിയ ഈ നക്ഷത്രവ്യവസ്ഥക്ക് അതിന്റെ ജീവിതചക്രത്തിന്റെ ആദ്യഘട്ടത്തിൽ ചുരുങ്ങിയത് 150 സൗരപിണ്ഡമെങ്കിലും ഉണ്ടായിരിന്നിരിക്കാമെന്നാണ് കണക്കാക്കിയിരിക്കുന്നത്. സൂര്യന്റെ നാലു ദശലക്ഷം മടങ്ങ് ശോഭയുള്ള ഇതിന് സൂര്യന്റെ നൂറു മടങ്ങ് പിണ്ഡമുണ്ടെന്നും കണക്കാക്കിയിരിക്കുന്നു.

## പ്രത്യേകതകൾ

ഏറ്റവും കൂടുതൽ പഠനങ്ങൾ നടന്നിട്ടുള്ള നക്ഷത്രവ്യവസ്ഥയാണ് ഈറ്റാ കരീന. ആദ്യം ഇത് ഒരു ഒറ്റ നക്ഷത്രമാണെന്നായിരുന്നു വിചാരിച്ചിരുന്നത്. 2005ലാണ് ഇത് ഒരു ഇരട്ട നക്ഷത്രമാണ് എന്ന സത്യം തിരിച്ചറിഞ്ഞത്.  ഇതിലെ പ്രധാന നക്ഷത്രത്തിന് സൂര്യന്റെ 100 മടങ്ങെങ്കിലും പിണ്ഡമുണ്ടായിരിക്കുമെന്നാണ് കണക്കാക്കിയിരിക്കുന്നത്. 

SN 2006gy ഇതു വരെ നമ്മൾ നിരീക്ഷിച്ചിട്ടുള്ളതിൽ വച്ച് ഏറ്റവും പ്രകാശമാനമായ സൂപ്പർനോവ ആണെങ്കിലും അതു 23.8 കോടി പ്രകാശവർഷം അകലെയുള്ളതാകയാൽ നമുക്ക് അതിന്റെ തീവ്രത അനുഭവപ്പെട്ടില്ല. എന്നാൽ Eta Carinae നമ്മിൽ നിന്നു വെറും 7,500 പ്രകാശവർഷം അകലെ കിടക്കുന്ന നക്ഷത്രം ആയതിനാൽ അത് സൂപ്പർനോവയായി മാറുകയാണെങ്കിൽ അതിന്റെ തീവ്രത അതി ഭീമമായി തന്നെ നമുക്ക് ദർശിക്കാനാവും. Eta Carinae സൂപ്പർ നോവയായി മാറിയാൽ ആധുനിക മനുഷ്യൻ ദശിച്ചിട്ടുള്ള ഏറ്റവും വലിയ നക്ഷത്രക്കാഴ്ച ആയിരിക്കും. പിണ്ഡം കൂടുതലായതിനാൽ സൂപ്പർനോവയ്ക്ക് ശേഷം ഇതൊരു തമോഗർത്തമായേക്കാം.പിണ്ഡം അധികമായതിനാൽ ഇതിന് ആയുസ്സ് വളരെ കുറവാണ്.

1840 കളിൽ ഈറ്റ കരിനയുടെ സ്ഫോടനം  ഹബിൾ ചിത്രീകരിച്ച ചിത്രങ്ങളിൽ ഹോമൻകുലസ് നെബുല വികസിച്ചിരിക്കുന്നതായി കണ്ടു. നീണ്ട പ്രകാശവർഷത്തിൽ വികസിച്ചുകൊണ്ടിരിക്കുന്ന നക്ഷത്രാന്തരീയ ധൂളികൾ ആയ മേഘത്തിൽ സൂര്യൻറെ 10 പകർപ്പുകളെങ്കിലും നിർമ്മിക്കാൻ ആവശ്യമായ വസ്തുക്കൾ അടങ്ങിയിരിക്കുന്നു. ഈ സ്ഫോടനത്തിന് കാരണമായത് എന്താണെന്ന് ജ്യോതിശാസ്ത്രജ്ഞർക്ക് ഇതുവരെ വിശദീകരിക്കാനായില്ല.
## അവലംബം

വർഗ്ഗം:നക്ഷത്രങ്ങൾ
വർഗ്ഗം:ബെയർ വസ്തുക്കൾ
വർഗ്ഗം:ദ്വന്ദ നക്ഷത്രങ്ങൾ
വർഗ്ഗം:ഭീമൻനക്ഷത്രങ്ങൾ
വർഗ്ഗം:ഓരായം (നക്ഷത്രരാശി)
സേതു ലക്ഷ്മിഭായി

}} 
  
**ശ്രീ പദ്മനാഭാസേവിനി വഞ്ചിധർമ്മവർദ്ധിനി രാജരാജേശ്വരി പൂരാടം തിരുനാൾ സേതു ലക്ഷ്മിഭായി തമ്പുരാൻ, ആറ്റിങ്ങൽ മൂത്ത തമ്പുരാൻ ** തിരുവിതാംകൂറിലെ അവസാന *രാജപ്രതിനിധി* (റീജെന്റ്)  ആയിരുന്നു. 1924 മുതൽ 1931 വരെയായിരുന്നു ഇവരുടെ ഭരണകാലഘട്ടം. 1931 സെപ്തംബർ 1 വരെയാണ് ഇവർ *രാജപ്രതിനിധി* ആയി 7 വർഷം രാജ്യം ഭരിച്ചത്.

ശ്രീമൂലം തിരുനാൾ രാമവർമ്മയുടെ (1885-1924) മരണ സമയത്ത് യുവരാജാവായ ശ്രീ ചിത്തിര തിരുനാൾ ബാലരാമവർമ്മയ്ക്ക് പന്ത്രണ്ടു വയസ്സ് മാത്രമായിരുന്നു പ്രായം. അദ്ദേഹത്തിന് പതിനെട്ടു വയസ്സാകുന്നതുവരെ തിരുവിതാംകൂറിന്റെ ചുമതല സേതു ലക്ഷ്മിഭായി *രാജപ്രതിനിധി* (റീജെന്റ്) എന്ന നിലയിൽ ഏറ്റെടുത്തത്. 
തിരുവിതാംകുറിൽ മൃഗബലി അവസാനിപ്പിച്ചതും ചേർത്തല പൂരപാട്ട് നിരോധിച്ചും ദേവദാസിസമ്പ്രദായം പൂർണ്ണമായി നിരോധിച്ചതും വൈക്കം ക്ഷേത്രത്തിന്റെ കിഴക്കേനടവഴി ഒഴികെ മറ്റു മൂന്നു നടവഴികളും ദളിതർക്കും കൂടി സഞ്ചാരസ്വാതന്ത്ര്യം അനുവദിച്ചതും സേതു ലക്ഷ്മിഭായിയുടെ ഭരണകാലത്തായിരുന്നു. എന്നാൽ മഹാത്മാ ഗാന്ധി ഇടപെട്ടിട്ടു പോലും ദളിതർക്ക് ക്ഷേത്രപ്രവേശനം നൽകുന്നതിൽ നിന്നും ഒഴിഞ്ഞുമാറിയതിന് മന്നത്ത് പദ്മനാഭൻ തുടങ്ങിയ സാംസ്കാരിക നായകർ സേതു ലക്ഷ്മിഭായിയെ വിമർശിച്ചിരുന്നു.      

1958 ൽ സേതു ലക്ഷ്മിഭായി ബംഗളൂരുവിലേക്ക് താമസം മാറ്റി, പിന്നീട് ഒരിക്കലും അവർ കേരളത്തിലേക്ക് മടങ്ങി വന്നിട്ടില്ല. 1985-ൽ തൊണ്ണൂറാം വയസ്സിൽ ബംഗളൂരുവിൽ വച്ച് അവർ അന്തരിച്ചു.

## ജനനം, ബാല്യം

മാവേലിക്കര ഉത്സവമഠം കൊട്ടാരത്തിലെ ആയില്യം നാൾ മഹാപ്രഭ തമ്പുരാട്ടിയുടെയും കിളിമാനൂർ കോവിലകത്തെ  കേരള വർമ്മ കോയിത്തമ്പുരാന്റെയും ദ്വിതീയസന്താനമായി 1895 നവംബർ 19-നു ജനനം. ലോകപ്രശസ്തനായ ചിത്രകാരൻ രാജാ രവിവർമ്മയുടെ പുത്രിയാണ് മഹാപ്രഭ. രാജകുടുംബത്തിന് അനന്തരാവകാശികളില്ലാതെ വന്നതിനാൽ സേതു ലക്ഷ്മിഭായിയെയും സേതു പാർവതിഭായിയെയും   മാവേലിക്കര ഉത്സവമഠം കൊട്ടാരത്തിൽ നിന്നും ദത്തെടുത്തതാണ്. സേതുലക്ഷമീഭായിതമ്പുരാട്ടി പള്ളിക്കേട്ട് ചെയ്‌തത് ഹരിപ്പാട് അനന്തപുരം കൊട്ടാരത്തിലെ രാമവർമ്മ കോയിത്തമ്പുരനെയാണ്. അദ്ദേഹം കേരള വർമ വലിയകോയിതമ്പുരാന്റെ അനന്തിരവനാണ്.

മരുമക്കത്തായത്തിനു പകരം മക്കത്തായം ഏർപ്പെടുത്തുന്ന നായർ റഗുലേഷൻ 1945-ൽ നടപ്പാക്കി.[രാജകുടുംബങ്ങൾക്ക് അത് ബാധകമല്ല]

## അവലംബം

## പുറത്തേക്കുള്ള കണ്ണികൾ

* Varma, Shreekumar (5 February 2006) "Benign presence" ''The Hindu'' Chennai (Madras), India ;

വർഗ്ഗം:1895-ൽ ജനിച്ചവർ
വർഗ്ഗം: 1985-ൽ മരിച്ചവർ
വർഗ്ഗം:നവംബർ 19-ന് ജനിച്ചവർ
വർഗ്ഗം:ഫെബ്രുവരി 22-ന് മരിച്ചവർ
വർഗ്ഗം:തിരുവിതാംകൂറിന്റെ റീജന്റ്മാർ
വെസൂവിയസ് പർവ്വതം

ഇറ്റലിയിൽ സ്ഥിതിചെയ്യുന്ന ഒരു സജീവ അഗ്നിപർവ്വതമാണ് **വെസൂവിയസ്**.
ലോകത്തിലെ ഏറ്റവും അപകടകരമായ അഗ്നിപർവ്വതങ്ങളിലൊന്നാണിത്. വെസൂവിയസിന്റെ ഏറ്റവും പ്രശസ്തമായ പൊട്ടിത്തെറിയുണ്ടായത് എ. ഡി 79-ലാണ്. റോമൻ നഗരങ്ങളായ പോംപിയും (Pompeii), ഹെർക്കുലേനിയവും (Herculaneum) ഈ സ്ഫോടനത്തിൽ നാമാവശേഷമായി. 1592 ലാണ് പോംപി നഗരം വീണ്ടും കണ്ടെത്തപ്പെട്ടത്. യുനെസ്കോ "വേൾഡ് ഹെറിറ്റേജ് സൈറ്റ്" ആയി പ്രഖ്യാപിച്ചിരിക്കുന്ന വെസൂവിയസ് പ്രധാനപ്പെട്ട ഒരു വിനോദസഞ്ചാരകേന്ദ്രം കൂടിയാണ്.

വർഗ്ഗം:ഇറ്റലിയിലെ അഗ്നിപർവ്വതങ്ങൾ
ഗോഡ് ഈസ് നോട്ട് ഗ്രേറ്റ്

അമേരിക്കയിലെ മുൻനിര ബുദ്ധിജീവികളിൽ ഒരാളും മാധ്യമപ്രവർത്തകനും ആയ ക്രിസ്റ്റഫർ ഹിച്ചൻസ് എഴുതിയ പ്രസിദ്ധമായ ഗ്രന്ഥം ആണ് **ഗോഡ് ഈസ് നോട്ട് ഗ്രേറ്റ്**.2007 ലാണ് ഇത് പുറത്തിറങ്ങിയത് . പൂർണമായ  പേര് *ഗോഡ് ഈസ് നോട്ട് ഗ്രേറ്റ്:ഹൌ റിലിജ്യൻ പോയിസൻസ് എവെരിതിംഗ് * എന്നാണ്.മതവിമർശനം ആണീ ക്യതിയുടെ ഉള്ളടക്കം .

## അവലംബം


## പുറം കണ്ണികൾ
*FARMS Review of ''God is Not Great''  - *[[FARMS]]*
*Exclusive Excerpts from ''God Is Not Great'' - *[[Slate (magazine)|Slate]]*

വർഗ്ഗം:ഇംഗ്ലീഷ് ഗ്രന്ഥങ്ങൾ
വിദ്യാർത്ഥി

ഒരു വിദ്യാർഥി എന്നത് ഒരു സ്കൂളിലോ മറ്റ് വിദ്യാഭ്യാസ സ്ഥാപനങ്ങളിലോ പഠനാവശ്യത്തിനായി ചേർന്നിട്ടുള്ള വ്യക്തിയാണ്, കൂടാതെ അറിവ് സമ്പാദിക്കുക, തൊഴിലുകൾ വികസിപ്പിക്കുക, ആഗ്രഹിക്കുന്ന മേഖലയിൽ തൊഴിൽ നേടുക എന്നീ ലക്ഷ്യങ്ങളോടെ പഠിക്കുന്ന വ്യക്തിയും ആണ്.

ഇന്ത്യയിലെ സ്കൂൾ വിദ്യാഭ്യാസം താഴെ തരം തിരിച്ചിരിക്കുന്നു.

പ്രീ-പ്രൈമറി( Nursery, LKG, UKG ), പ്രൈമറി( Class 1 to 5 ), സെക്കൻഡറി ( 6 to 10 ) , ഹയർ സെക്കൻഡറി ( 11 to 12) എന്നിവയാണവ. സാധാരണയായി ബിരുദ പഠനങ്ങൾ മൂന്നുവർഷ ദൈർഘ്യമുള്ള കോഴ്സുകളാണ്. എന്നാൽ എൻജിനീയറിങ് ( Btech or BE), ഫാർമസി (Bpharm) എന്നിവ നാലുവർഷം കാലയളവും, എംബിബിഎസ് പഠനം ഏകദേശം അഞ്ചര വർഷത്തോളവും നീണ്ട്നിൽക്കുന്നു.

വർഗ്ഗം:വിദ്യാഭ്യാസം
ജീവിതപ്രവൃത്തി

**ജീവിതപ്രവൃത്തി** അഥവാ **പ്രൊഫെഷൻ** എന്ന് പറയുന്നത് ജോലിയെയാണ്. ജോലി ഉള്ളവർക്ക് അതിനായി പ്രത്യേകം പരിശീലനം ഉണ്ടായിരിക്കും. പൈസ ലഭിക്കാൻ വേണ്ടിയാണ് ആൾക്കാർ പണിയെടുക്കുന്നത്. പരിശീലനം ഉള്ളവരെ മാത്രമേ സാധാരണ ജോലിക്കെടുക്കൂ.
പ്രൊഫെഷനുള്ള ഉദാഹരണങ്ങൾ ഒരു വക്കീലോ, അദ്ധ്യാപകനോ, ഡോക്ടറോ ആവാം. 

Do it yourself, ( DIY )സ്വയം ചെയ്തു പഠിക്കുക /പഠിക്കുന്ന തൊഴിൽ വിദേശ രാജ്യങ്ങളിൽ  പ്രചാരം ഉള്ള ഒന്നാണ്.

വർഗ്ഗം:തൊഴിൽ
മണമ്പൂർ രാജൻബാബു

ഒരു പ്രമുഖ മലയാള എഴുത്തുകാരനും മുപ്പതാം വർഷത്തിലെത്തിയ ഇന്ന് ഇൻലൻഡ് മാസികയുടെ പത്രാധിപരുമാണ് മണമ്പൂർ രാജൻബാബു (ജനനം:ഒക്ടോബർ 1948)
## ജീവിതരേഖ
1948 ഒക്‌ടോബർ 10ന് തിരുവനന്തപുരം ജില്ലയിലെ മണമ്പൂരിൽ ജനിച്ചു. അദ്ധ്യാപകനായിരുന്നു. 1976 മുതൽ മലപ്പുറത്ത്‌ കേരളാപോലീസിലെ മിനിസ്റ്റീരിയൽ ജീവനക്കാരനായിരുന്നു. കഥ മാസികയിൽ 'ഡിസിപ്ലിൻ' എന്ന കഥ എഴുതിയതിന്റെ പേരിൽ ഒന്നരവർഷം സർവീസിൽനിന്നു പുറത്തു നില്‌ക്കേണ്ടിവന്നു. മേലുദ്യോഗസ്ഥരെ വിമർശിക്കുന്ന 'ലേഖനം' ആണെന്ന് കണ്ടെത്തി വകുപ്പ് മെമ്മോ കൊടുത്തു. രചന ഭാവനാസൃഷ്ടിയായ കഥയാണെന്നും ആരെയും വിമർശിക്കുന്ന ലേഖനമല്ലെന്നുമുള്ള മറുപടി 'തൃപ്തികരമല്ലാത്തതിനാൽ' കഥാകൃത്തിനെ സസ്‌പെൻഡ്‌ചെയ്തു. പ്രമുഖരായ എഴുത്തുകാർ പൗരാവകാശം, ആവിഷ്‌കാരസ്വാതന്ത്ര്യം തുടങ്ങിയ ജനാധിപത്യമൂല്യങ്ങളുടെ സംരക്ഷിക്കണമെന്നാവശ്യപ്പെട്ട് കഥാകൃത്തിന് അനുകൂലമായി രംഗത്തുവന്നു. ഒന്നരക്കൊല്ലം സസ്‌പെൻഷനിൽ കഴിഞ്ഞിട്ടാണ് അദ്ദേഹത്തെ സർവീസിൽ തിരിച്ചെടുത്തത്.  

മലപ്പുറം ജില്ലാ പോലീസ്‌ സൂപ്രണ്ടാഫീസിൽ അക്കൗണ്ട്‌സ്‌ ഓഫീസർ ആയിരിക്കെ സർവീസിൽ നിന്നു വിരമിച്ചു. കേരള സർക്കാരിന്റെ സാംസ്‌കാരിക പ്രസിദ്ധീകരണ ഉപദേശകസമിതിയിലും ‘സംസ്‌കാര കേരളം’ പത്രാധിപസമിതിയിലും അംഗം.
;കുടുംബം
പിതാവ് എം. ശിവശങ്കരൻ മാതാവ്:ജി ഭാർഗവി. ഭാര്യ സുമ.

## കൃതികൾ
*ഇരുട്ടറക്കവിതകൾ
*പാണന്റെ പാട്ട്‌
*സ്വാതന്ത്ര്യത്തിന്റെ ചിഹ്‌നം
*വെറുമൊരു മോഷ്‌ടാവായ ഞാൻ 
*നേരിന്റെ നിറം
*കവിതയുടെ പെട്ടകം
*സ്വാതന്ത്ര്യത്തിന്റെ ചിഹ്‌നം
*അവൾ
*പോലീസ് ക്യാംപിലെ എഴുത്തു ജീവിതം

## പുരസ്കാരങ്ങൾ
*2018 - ലെ കേരള സാഹിത്യ അക്കാദമിയുടെ സമഗ്ര സംഭാവനക്കുള്ള പുരസ്കാരം ലഭിച്ചു. 
*മഹാകവി കുട്ടമത്ത്‌ അവാർഡ്‌ 
* അബുദാബി ശക്തി അവാർഡ്
* ചെറുകാട് അവാർഡ്
*അച്ചടിക്കും രൂപകല്‌പനയ്‌ക്കുമുളള സർക്കാർ അവാർഡ്‌ രണ്ടുവട്ടം ലഭിച്ചു.

## അവലംബം

## പുറംകണ്ണികൾ

വർഗ്ഗം:മലയാളകവികൾ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:അബുദാബി ശക്തി അവാർഡ് ജേതാക്കൾ
വർഗ്ഗം:1948-ൽ ജനിച്ചവർ
വർഗ്ഗം:ഒക്ടോബർ 10-ന് ജനിച്ചവർ
വർഗ്ഗം:ചെറുകാട് അവാർഡ് ജേതാക്കൾ
വർഗ്ഗം:സമഗ്ര സംഭാവനയ്ക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
ദേശീയ ശാസ്ത്ര ദിനം

1928  ഫെബ്രുവരി 28 നാണ് സർ സി. വി. രാമൻ ,  നോബൽ പുരസ്കാരം നേടിയ **[[രാമൻ പ്രതിഭാസം]] (രാമൻ എഫെക്റ്റ്)**  കണ്ടെത്തിയത്. ആ ദിനത്തിന്റെ ഓർമ്മക്കായി ഫെബ്രുവരി  28, ഇന്ത്യയിൽ ദേശീയ ശാസ്ത്ര ദിനം ആയി ആഘോഷിക്കപ്പെടുന്നു. 
## ദേശീയ ശാസ്ത്ര ദിന പതിപ്പ്
1986ൽ, ദേശീയ ശാസ്ത്ര ദിനമായി ഫെബ്രുവരി 28  നിർദ്ദേശിക്കപ്പെടണമെന്ന്   ദേശീയ ശാസ്ത്ര സാങ്കേതിക വിവര വിനിമയ സമിതി (NCSTC) ആവശ്യപ്പെട്ടതിനെ തുടർന്ന്  1987  മുതൽ  ഫെബ്രുവരി 28  ദേശീയ ശാസ്ത്ര ദിനമായി രാജ്യമൊട്ടാകെ ആഘോഷിക്കപ്പെടുന്നു. ഓരോ വർഷവും  പ്രത്യേക വിഷയം കേന്ദ്രീകരിച്ചായിരിക്കും പരിപാടികൾ ആസൂത്രണം ചെയ്യുക.

## ശാസ്ത്രദിന വിഷയങ്ങൾ
*2012 - ശുദ്ധ ഊർജം തിരഞ്ഞെടുക്കലും  ആണവ സുരക്ഷിതത്വവും ( Clean Energy Options and Nuclear Safety ) 
*2013 - ജനിതക വിളകളും ഭക്ഷ്യ സുരക്ഷയും (Genetically Modified Crops and Food Security)
*2014 - ശാസ്ത്രബോധവും ഊർജ്ജസുരക്ഷയും വളർത്തുക (Fostering Scientific Temper’ and ‘Energy conservation )
*2015 - ശാസ്ത്രം രാഷ്ട്ര നിർമ്മാണത്തിന് (Science for Nation Building) 
*2022 - Global Science for global Well being 
*

## അവലംബം


വർഗ്ഗം:ഇന്ത്യയിലെ വിശേഷദിനങ്ങൾ
പോളി മീഥൈൽ മീഥാക്രിലേറ്റ്

പോളി മീഥൈൽ മിഥാക്രിലേറ്റ്,  പിഎംഎംഎ(PMMA)എന്ന ചുരുക്കപ്പേരിലും വിപണിയിൽ  പ്ലെക്സിഗ്ലാസ്സ്(plexiglass),പെസ്പെക്സ് (perspex), ലൂസൈറ്റ്, അക്രിലിക് ഗ്ലാസ്സ് എന്നീ  പേരുകളിലും അറിയപ്പെടുന്നു.  സ്ഫടിക സദൃശ്യമായ സുതാര്യത,  അനായാസം രൂപപ്പെടുത്താവുന്നത് , വിലക്കുറവ് എന്നീ ഗുണങ്ങളാൽ തെർമോപ്ലാസ്റ്റിക്  വിഭാഗത്തിൽ പ്രാധാന്യം നേടുന്നു.

### രസതന്ത്രം

സാധാരണ താപനിലയിൽ ദ്രാവകാവസ്ഥയിലുളള മീഥൈൽ മിഥാക്രിലേറ്റ് ആണ് ഏകകം. ഈ സംയുക്തത്തിലെ അപൂരിത ബോണ്ട് ഫ്രീ റാഡിക്കൽ പോളിമറീകരണത്തിന് എളുപ്പത്തിൽ വിധേയമാകുന്നു. ആനയോണിക് പോളിമറൈസേഷനും സാധ്യമാണ്. 
ഫ്രീ റാഡിക്കൽ പോളിമറീകരണം,ബൾക്ക്, സൊല്യൂഷൻ, എമൾഷൻ, സസ്പെൻഷൻ.. എന്നിങ്ങനെ പല വിധത്തിലാവാം. ഫ്രീ റാഡിക്കൽ പോളിമറീകരണത്തിന് പെറോക്സൈഡ്, ആസോ സംയുക്തങ്ങളോ(Azo compunds) ആണ് ഉപയോഗിക്കാറ്. 

ബൾക്ക്, സൊല്യൂഷൻ രീതികളിൽ,  പോളിമറീകരണം ഏറെ വർദ്ധിച്ചാൽ മിശ്രിതം മുഴുവനും ഉറച്ചു കട്ടിയാകും.  കാസ്റ്റിംഗ്( casting) വഴി ഷീറ്റ്, കുഴൽ, ദണ്ഡ് (rod) എന്നിവ നിർമ്മിക്കുന്നതിന് ബൾക്ക് പോളിമറൈസേഷൻറെ  ഈ പ്രതിഭാസം ഉപകരിക്കുന്നു. സസ്പെൻഷൻ.. പോളിമറൈസേഷനിലൂടെ തരിയായോ കണികകളായോ കിട്ടുന്ന പോളിമർ മോൾഡിംഗിനും, എക്സ്ട്രൂഷനും ഉപയോഗപ്പെടുന്നു. 

അമിതമായി ചൂടാക്കിയാൽ പോളി മീഥൈൽ മിഥാക്രിലേറ്റ് പൂർണ്ണമായും ഏകക തന്മാത്രകളായി വിഘടിക്കുന്നു. 

### സവിശേഷതകൾ

90 ശതമാലത്തിലധികം പ്രകാശം കടത്തി വിടാൻ ക്ഷമതയുളള പോളി മീഥൈൽ മിഥാക്രിലേറ്റിൻറെ റിഫ്രാക്റ്റീവ് ഇൻഡെക്സ് 1.4914 (പ്രകാശത്തിൻറെ തരംഗ ദൈർഘ്യം 587.6 nm) ഗ്ലാസ്സിൻറെത് 1.5. സാന്ദ്രത 1.17–1.20 g/cm3 ഗ്ലാസ്സിൻറെ പകുതിയും. വെട്ടിത്തിളങ്ങുന്ന പല വർണ്ണങ്ങളിലും ഉണ്ടാക്കിയെടുക്കാം. 

സുര്യപ്രകാശവും, ചൂടും ഈർപ്പവുമൊന്നും തന്നെ ബാധിക്കാത്തതിനാൽ വാതിൽപ്പുറ ഉപയോഗങ്ങൾക്ക് ഏറെ അനുയോജ്യം.  

### കോപോളിമറുകൾ
മീഥൈൽ മിഥാക്രിലേറ്റ് തന്മാത്ര മറ്റു അക്രിലിക് ഏകകങ്ങൾ, സ്റ്റൈറീൻ, എഥിലീൻ എന്നിവയോടൊപ്പമെല്ലാം കോപോളിമറൈസ് ചെയ്യാം. സ്റ്റൈറീനുമായി ഫ്രീ റാഡിക്കൽ പോളിമറീകരണം നടത്തുമ്പോൾ ശൃംഖലയിൽ മീഥൈൽ മിഥാക്രിലേറ്റും സ്റ്റൈറീനും കൃത്യമായി ഒന്നിടവിട്ട് ചേർത്ത Alternating Copolymer ലഭിക്കുന്നു. മീഥൈൽ മിഥാക്രിലേറ്റ് റാഡിക്കലിന് സ്റ്റൈറീൻ തന്മാത്രയോടും, സ്റ്റൈറീൻ റാഡിക്കലിന് മീഥൈൽ മിഥാക്രിലേറ്റ് തന്മാത്രയോടുമുളള പ്രത്യേക പ്രതിപത്തി കൊണ്ടാണ് ഇപ്രകാരം സംഭവിക്കുന്നത്. 

### ഉപയോഗമേഖലകൾ
*സാധാരണ ഉപയോഗങ്ങൾ
പ്രകാശ സംപ്രേഷണം (light transmission) മുഖ്യമായ എല്ലാ സന്ദർഭങ്ങളിലും ഇന്ന് ഗ്ലാസ്സിനു പകരമായി  പോളി മീഥൈൽ മിഥാക്രിലേറ്റ് സ്വീകാര്യമായ പദാർത്ഥമാണ്.  വാഹനങ്ങളിലെ മുൻവശത്തും പുറകുവശത്തുമുളള ലൈറ്റുകൾ, ആകർഷണീയമായ കൌതുക വസ്തുക്കൾ, ഫലകങ്ങൾ, എന്നിവ കൂടാതെ  അക്രിലിക് വർണ്ണക്കുട്ടുകൾ നിർമ്മിക്കാനും  ഉപയോഗിക്കപ്പെടുന്നു  
* ചികിത്സാരംഗത്ത്
ആദ്യ കാലത്തെ ഹാർഡ് കോൺട്ക്റ്റ് ലെൻസും ഇൻട്രാ ഒക്കുലർ ലെൻസും പോളി മീഥൈൽ മിഥാക്രിലേറ്റ് ആയിരുന്നു.
പോളി മീഥൈൽ മിഥാക്രിലേറ്റ്, മീഥൈൽ മിഥാക്രിലേറ്റിൽ ലയിപ്പിച്ചാണ് (50% ലായനി) എല്ലുകൾ യഥാസ്ഥാനത്ത് ഉറപ്പിക്കാനുളള ബോൺ സിമൻറ് മിശ്രിതം തയ്യാറാക്കുന്നത്.
ദന്തവൈദ്യൻ കൃത്രിമപ്പല്ലു സെറ്റുണ്ടാക്കാൻ മോണയുടെ അളവെടുക്കുന്നതും ഇത്തരം മിശ്രിതമുപയോഗിച്ചാണ് 
### അവലംബം


വർഗ്ഗം: പോളിമറുകൾ